Ini 5 Tips ‘Move On’ Cepat Dari Bekas Pasangan Anda Oleh Dato’ Dr. Fadzilah Kamsah

Perasaan cinta itu sememangnya indah. Namun, hati manusia boleh terluka dengan dalam apabila jodoh tidak berpanjangan dan harus berpisah. Sakitnya umpama, hati pedih tertusuk yang tak nampak luka.
Apakan daya hidup perlu diteruskan. Jika anda sedang berada dalam situasi sukar ‘move on’ dari kenangan cinta bersama bekas pasangan anda, apa kata ikuti saranan seperti yang dikongsikan oleh Dato’ Doktor Fadzilah Kamsah.

Baca juga: “Macam Mana Sperma Boleh Masuk Badan Perempuan?”-Lelaki Ini Kongsi Jawapan Padu Baru Murid Faham!
INI 5 TIPS ‘MOVE ON’ CEPAT DARI BEKAS PASANGAN ANDA OLEH DATO’ DR. FADZILAH KAMSAH
Gambar hiasan: Pinterest

“Tok Abah, ajar saya untuk move on. Saya dah lama menderita. Tak boleh lupa kenangan lama.”

Jawapan:
Melupakan seseorang yang pernah menyayangi kita, memang sukar. Lebih lagi jika dia sudah pernah memasuki dan menyinari hidup kita sebelum ini.
Ada keindahan yang kerap diulang tayang dalam kotak pemikiran kita.
Namun kita sebagai manusia, patut merasa malu. Itu tandanya kecintaan kita pada orang lain lebih besar berbanding cinta kita kepada Allah SWT.
Mulai sekarang bina semula hubungan kamu dengan Allah SWT melalui mengerjakan solat di awal waktu, mendalami Al-Quran dan hikmahnya serta membuat hal kebajikan dalam hidup.
SARANAN ‘MOVE ON’ LEBIH CEPAT DARI TOK ABAH
Gambar hiasan: Shutterstock.
Untuk saranan move on lebih cepat pula, Tok Abah cadangkan untuk lebih baik kamu:
1. BUANG SEGALA KENANGAN DENGANNYA
Buang segala benda fizikal yang buat kita selalu teringat pada bekas pasangan.
Benda seperti baju, beg, tudung, jam tangan atau apa juga yang buat kamu teringat. Jangan simpan.
Sedekahlah pada sesiapa. Ataupun jual semula sebagai preloved item kat media sosial ke. Hehe. Janji janganlah simpan.
2. BLOCK & UNFOLLOW MEDIA SOSIALNYA
Gambar hiasan: Flaticon
Ini benda penting dan ramai yang mula buat sekarang . Ia bukan tanda kita tak matang. Namun ia adalah cara untuk kita jaga hati kita.
Jaga mood kita agar tak melihat ‘toksik’ yang dia mula tunjukkan di media sosial.
3. SIBUKKAN DIRI DENGAN BUAT BENDA MANFAAT
Sentiasa penuhkan jadual kita dengan perkara bermanfaat.
Beradalah dalam circle orang yang sentiasa mencari motivasi atau berbuat perkara berguna seperti jadi sertai NGO atau program kesukarelawanan.
4. BUAT SENARAI KELEMAHAN DIRI YANG DITUNJUKKAN PADA BEKAS PASANGAN
Gambar hiasan: Pinterest.
Buat senarai apa kelemahan yang kalian tunjukkan pada bekas pasangan selama ini.
Kelemahan ini bukan untuk kamu tangisi di tepi bucu katil, tetapi untuk diperbaiki dari masa ke semasa. Moga ia jadi asbab untuk kalian jadi lebih kuat dari yang sepatutnya.
5. SET MINDA ANDA MASIH ADA PERJUANGAN YANG BELUM DISELESAIKAN
Letakkan dalam kepala bahawa kamu ada perjuangan yang belum lagi diselesaikan.
Ingatlah bahawa diri kamu itu penuh bernilai, kuat, tabah dan yakin dengan setiap yang patah itu pasti tumbuh kembali. Dan setiap yang hilang pasti berganti.
Hari ini, senyumlah. You deserve a better life without him/her.
Dato’ Dr. Haji Mohd Fadzilah Kamsah,
Jalan terus dan bangkit!
Semoga dapat mengubati hati kalian yang terluka.
Sumber: Facebook Dato’ Dr. Haji Mohd Fadzilah Kamsah


Ini 6 Cara Mudah Untuk Anda Bantu Membina Kekuatan Dalaman Anak.

Sebagai ibu bapa, anda mesti mahukan anak-anak membesar dan menjadi yang terbaik. Selain kekuatan fizikal dan intelektual, kekuatan dalaman juga penting bagi anak anda untuk menghadapi cabaran yang hebat di masa hadapan.
Anda mesti pernah terfikir bersediakah mereka mendepani segala cabaran dan rintangan? Kuatkah mereka secara dalaman untuk menempuhi semua itu?

Anda tidak perlu risau memikirkan cabaran  yang bakal mereka hadapi. Apa yang penting, anda perlu mendidik anak-anak dengan nilai kekuatan dalaman supaya mereka tidak akan gentar dengan apa jua rintangan mendatang.
1. Bantu pertumbuhan fizikal & intelektual anak

Pastikan anak anda mendapat nutrisi yang lengkap untuk pertumbuhan fizikal yang sihat. Dengan fizikal yang cergas, barulah sel-sel otak dapat berhubung.

Dorongan ibu bapa adalah sangat penting dalam menerapkan nilai dan disiplin di dalam diri anak-anak bagi membentuk asas kekuatan minda. Dorongan tersebut dapat membuatkan mereka merasa seperti telah mencapai sesuatu, seterusnya memberi motivasi untuk mereka melakukan apa yang lebih baik pada masa akan datang.
2. Ajar anak kawal minda & emosi

Perasaan marah, sedih, gembira, teruja dan keliru adalah satu perkara biasa. Tapi, semua ini bukanlah sesuatu yang mudah untuk dikawal terutamanya bagi anak yang sedang membesar.
Ibu bapa perlu yakinkan anak bahawa anda sentiasa ada di sisi mereka. Ini akan membuatkan anak lebih terbuka untuk berkongsi sebarang masalah dengan anda dan mereka lebih mudah menerima nasihat atau kritikan.
3. Sentiasa beri inspirasi & galakan kepada anak

Selalu berikan anak inspirasi supaya mereka rasa lebih semangat untuk mencari kekuatan dalaman. Jika anak suarakan minat mereka, berikan mereka galakan yang sewajarnya. Dengan inspirasi dan galakan yang anda dah bagi mesti akan buat mereka rasa disayangi.
Lama-kelamaan, anda akan dapat melihat mereka sendiri yang akan mengorak langkah lebih bersemangat dalam segala hal.
4. Biarkan anak berdikari

Berdikari dapat melatih anak mempunyai perasaan bertanggungjawab dan tidak bergantung kepada ibu bapa. Tapi, anda perlu peka dengan usia anak dan lihat kemampuan mereka.
Dengan cara ini, ia akan membuatkan anak yakin dan rasa dirinya dihargai. Anak yang dilatih berdikari akan menjadi orang yang kuat jiwanya dan dapat menyesuaikan diri dengan sebarang keadaan suasana dan tempat.
5. Bagi anak peluang beri pendapat

Sebagai ibu bapa, anda perlu menerima apabila anak memberikan pendapat. Apabila anak anda memberi pendapat, tidak semestinya mereka melawan. Anda perlu faham apa yang dikatakan melawan dan memberi pendapat sebab ia adalah dua benda yang berbeza.
Melalui peluang ini, ia dapat didik anak untuk memberikan pendapat secara berhemah dan bersopan. Selepas ini, taklah anak marah-marah bila tidak diberi peluang untuk bercakap.
6. Rangsang anak dengan penjelasan

Penjelasan akan mengajar anak untuk berfikir sebab dan kesannya. Ibu bapa perlu beri peluang kepada anak untuk faham sesuatu situasi. Didik anak dengan komunikasi yang jelas supaya anak dapat berfikir, bukannya hanya mengikut kehendak anak semata-mata.
Cara ini dapat bantu anak anda untuk belajar membuat pertimbangan dan berdikari. Malah, anak anda juga boleh berfikir dan tahu apa kesan jika melakukan sesuatu tindakan.
Kekuatan bukan sahaja secara fizikal

Jangan hadkan potensi anak anda kerana kekuatan dalaman juga penting untuk mereka membesar dengan baik. Sebagai ibu bapa, anda perlulah memberi dorongan kepada anak bagi memupuk generasi akan datang dengan kekuatan dalaman yang kuat dan jangan lupa bekalkan kekuatan fizikal kepada mereka dengan biskut TIGER.

Mengandungi 9 vitamin dan 6 mineral, biskut Tiger pastinya dapat membantu membekalkan tenaga yang diperlukan anak anda dalam kehidupan seharian. Rasanya pun sedap, anak anda pasti suka!
Jom dapatkan biskut TIGER dengan pek baharu dan bina kekuatan dalaman anak anda dengan TIGER.


Ini 6 ‘Checklist’ Barang Keperluan Si Ibu Dan Bayi Di Hospital Sebelum Bersalin

Apabila kandungan telah mencapai 5 ke 6 bulan, perkara penting untuk dilakukan adalah dengan membeli barangan bayi. Barangan penjagaan bayi adalah antara barangan yang paling seronok dibeli kerana terdapat pelbagai pilihan di pasaran. Tetapi, jangan bazirkan duit dengan membeli barangan yang tidak diperlukan, sebaliknya senaraikan barangan yang perlu sahaja supaya tidak tersalah pilih nanti.
Amat penting juga untuk anda menyiapkan barangan yang perlu dibawa ke hospital supaya tidak mengalami ‘panic attack’ nanti. Maklumlah, kita tidak pasti dan tidak tahu saat-saat kelahiran itu akan berlaku pada waktu bila. Oleh itu, lebih baik untuk anda atau suami untuk menyediakan kelengkapan sebelum ke hospital. Tak pasti nak bawa apa? Jangan risau, kami senaraikan barangan apa yang anda perlu masukkan dalam ‘checklist’!

1. BARANG BAYI
Aku siap packing macam ni so senang tak payah nak meraba-raba dalam beg cari baju la, seluar la. Beg plastik ni beli dekat Ikea. Nanti boleh refill balik baju-baju yang dah kotor.

www.facebook.com/nadyiayaya

Setiap beg plastik ada :
– rompers panjang 2 helai/ baju lengan panjang n seluar 2 helai ( setiap beg plastik tu aku letak sepasang2 la, kan ada 4beg tu hehe)
– mitten&booties
– hat
– bedung
– pampers
– barut
2.BARANG BAYI (EXTRA)
Bertanda extra tu aku letak : ( in case tak cukup, boleh grab je dalam plastik extra ni)

– baju lengan pendek 2helai
– extra pampers
– extra mitten&booties
– extra bedung
– extra barut
Plastik sebelah tu pulak :
– towel
– selimut
– sapu tangan
Yang bawah tu dalam kotak:
– baby care ( bedak, lotion, shampoo, minyak telon, baby oil, minyak yuuyee, cotton bud)
– baby wipes
– botol susu ( incase nk pakai nti, aku spare siap)
3. Checklist barang mommy

– baju 2 helai
– kain batik
– skirt
– towel
– shawl/ tudung sarung
– stocking
– breast pad
– maternity pad
– toiletrities ( sabun, ubat gigi, berus gigi, coconut scrub tu WAJIB BAWAK bebas dri segala daki)
– mommy care ( lotion, moisturizer, vaseline, barang makeup sikit)
– minyak tyt
– breast pump ( incase nk guna, spare jer)
Yang takde dalam gmbar perlu bawak ( sebab tak beli lagi):
– nursing bra
– disposable panties
– nipple cream
4. Dalam bakul

-thermos
– mug,pinggan, sudu
– horlicks 3in1
– biskut2
– kurma & air zam zam ( xde dlm gmbr)
5. Wajib bawa

– kad pengenalan
– buku pink
– yasin
– charger, powerbank
– handphone
– bahan bacaan ( aku rasa tak sempat nak baca pun, saja la aku nak bawak. Best buku nana ni semua benda dia cita dari cara nak push macam mana, breastfeeding, dalam pantang. Dah lama aku beli buku ni sebelum kawin lagi. Tak tahu la ada lagi ke tak. kalau nk pinjam boleh jer hehe)
6.BAKUL BERPANTANG
Yang ni pula bakul baju baby dan semua la sebab aku berpantang dekat rumah mak mertua, bawak 1 bakul ni jer. Semua boleh sumbat sebab besar. Berzip macma ni tak ada habuk masuk. Atas tepi boleh bukak. Beli dekat kaison Rm25 rasanya.

*Tak adalah panik nanti nak bawa barang apa kan? Buat persiapan awal!
Sumber: Nadyia Yaya


Ini 6 Jenis Makanan & Minuman Ejen Pencair Kahak, Bantu Proses Batuk Berkahak Anak Sembuh!

Melihat keadaan anak yang batuk sehingga mengeluarkan kahak, sebagai ibu bapa pasti timbul rasa risau melihat situasi itu. Tahukah anda, selain ubat yang dipreskripsi doktor terdapat juga beberapa makanan dan minuman yang boleh membantu proses penyembuhan batuk berkahak anak.
Melalui perkongsian dari Puan Mazliana Mazlan, terdapat enam jenis makan dan minum sebagai ejen pencair kahak. Suka diingatkan, makanan bukanlah ubat. Namun, ia boleh bantu proses penyembuhan jika diambil dengan cara dan kaedah yang betul. Jom baca penerangan yang dikongsikan di bawah.

Baca juga: Konsultan Kongsi Bayi ‘Overtired’ Jangan Dipaksa Tidur, Tapi Lakukan Perkara Ini
EJEN PENCAIR KAHAK BANTU PROSES PENYEMBUHAN BATUK BERKAHAK ANAK

Makanan boleh jadi ejen pencair kahak tau. Ramai tanya, makanan apa yang baik untuk anak makan bila batuk berkahak. Yang paling utama, makanan ultra proses penggalak kahak kita kena cuba elakkan sebaiknya.

Singgang ikan dan sup ayam, antara makanan yang wajib saya buat bila anak tak sihat. Banyak bahan ramuan pemusnah kahak kita boleh letak dalam makanan macam ini.
Makanan, bukan ubat. Tapi, ia boleh bantu proses penyembuhan jika diambil dengan cara dan kaedah yang betul. Tengok dalam gambar tau, enam contoh makan minum pencair kahak.
ANTARA 6 MAKAN & MINUM SEBAGAI EJEN PENCAIR KAHAK
1. IKAN
Kandungan omega 3 kurangkan radang dalam badan anak.

2. BEBAWANG
Allium dalam bebawang sebagai antiradang kurangkan penghasilan kahak.

3. SAYURAN HIJAU
Sayuran hijau tinggi fiber bantu cairkan kahak.

4. AIR KELAPA
Minuman wajib waktu anak batuk. Kahak cepat mencair.

5. CAPSICUM
Capsaicin unsur kimia dalam capsicum, bantu kurangkan kahak.

6. SUP
Makanan utama bila anak tak sihat. Masuk semua makanan antiradang dalam sup, halia, bebawang dan kunyit.

Sumber: Facebook Mazliana Mazlan


Ini 6 Tindakan Perlu Diambil Untuk Hormat & Melindungi Kesejahteraan Mental Mangsa Tragedi

Kebelakangan ini, media massa sering memaparkan tragedi malang tidak berbau yang berlaku terutamanya dalam situasi bencana alam. Keadaan ini sudah pastinya memberi kesan yang mendalam kepada mangsa dan keluarga yang terlibat terutamanya dari segi kesejahteraan mental mereka.
Sekiranya anda berhampiran mangsa di lokasi kejadian atau mengenali mangsa tragedi lakukan 6 perkara ini bagi memastikan emosi mereka dijaga dan privasi mereka dihormati seperti dikongsikan oleh Public Health Malaysia. Selain bantuan rawatan perubatan, perkhidmatan Psycological First Aid (PFA) juga sangat penting dalam tempoh kritikal.

Baca juga: Lakukan 6 Jenis Rehat Ini Untuk Elak ‘Burnout’- Dato’ Dr Fadzilah Kamsah
BERSAMA MENJAGA KESEJAHTERAAN MANGSA TRAGEDI
Gambar hiasan: Google.com

Jika berlaku sebarang bencana, beri ruang kepada mangsa dan keluarga untuk bertenang dan pasti perkara utama seperti perlindungan, makanan dan rawatan telah diberikan.

Elakkan dari menambah “luka” mangsa dengan meminta mangsa menceritakan bagaimana insiden itu berlaku dan mengambil video/ gambar mangsa dalam keadaan yang tidak terurus.
Selain bantuan rawatan perubatan, perkhidmatan Psycological First Aid (PFA) sangat penting pada tempoh kritikal ini.
6 TINDAKAN UNTUK MELINDUNGI KESEJAHTERAAN MENTAL MANGSA TRAGEDI

1. Sediakan perlindungan, makanan dan rawatan perubatan.
2. Utamakan keselesaan dan keselamatan mangsa.
3. Elakkan meminta mangsa menceritakan pengalaman.
4. Beri ruang untuk mangsa dan keluarga.
5. Hubungkan mangsa dengan agensi yang berkaitan.
6. Tidak perlu mengambil video atau gambar mangsa.
Sumber: Facebook Public Health Malaysia


Jangan Pandang Remeh, Ini 6 Tips Untuk Anda Elak Kaki Bengkak Ketika Hamil

Salah satu keadaan yang akan dialami oleh wanita hamil adalah masalah kaki bengkak. Keberatan kandungan di dalam perut adalah salah satu punca yang menyebabkan kaki anda bengkak. Kebiasaannya, bengkak ini akan bermula dari buku lali, betis dan menular naik ke paras paha. Sekiranya bengkak ini berlarutan, seluruh bahagian tubuh badan boleh terlibat. Perkara ini perlu di ambil perhatian kerana ianya boleh disebabkan oleh penyakit.
Jom kita baca penerangan dari pakar sama ada keadaan kaki bengkak ketika hamil ini membahayakan atau tidak.

Kaki bengkak semasa hamil – Bahaya ke?

Apabila bayi semakin membesar, lebih-lebih lagi selepas 20 minggu, rahim anda memberi tekanan kepada saluran darah di pelvis sekaligus menjejaskan salur darah besar yang menerima darah daripada anggota badan bahagian bawah. Salur darah yang dipanggil inferior vena cava ini terletak pada bahagian kanan badan. Tekanan yang diterimanya menyebabkan peredaran darah di bahagian itu menjadi perlahan dan mengakibatkan darah terkumpul.

Tekanan daripada darah yang terkumpul ini memaksa air turun dan keluar melalui salur darah kecil (kapilari) masuk ke dalam tisu-tisu pada tapak kaki dan buku lali. Biasanya, air ini akan diserap oleh badan. Kadang kala, wanita hamil juga menyimpan lebih banyak air daripada biasa, dan ini menambahkan lagi kebengkakan.

Anda mungkin mendapati kebengkakan ini lebih teruk pada waktu petang dan malam, dan lega sedikit pada waktu pagi setelah anda bangun dari tidur. Pada sebelah petang, anda mungkin dapat lihat jika anda tekan kulit di sekitar buku lali, kulit itu tidak menganjal dan serta-merta kembali kepada keadaan asalnya.
Menjelang hujung-hujung kehamilan, tangan anda juga mungkin menjadi bengkak dan cincin yang anda pakai akan terasa ketat. Bengkak kaki ini adalah perkara biasa, terutamanya pada trimester ketiga. lebih kurang 50-80% wanita hamil yang sihat akan mengalaminya.
Tips untuk mengurangkan bengkak pada kaki
1.Minum air yang mencukupi.

Kebanyakan pesakit takut untuk minum air kerana beranggapan bahawa minum air yang banyak akan menyebabkan kaki lebih membengkak. Seperti apa diterangkan di atas, badan kita akan mengalami dehidrasi yang teruk kerana air di dalam salur darah sudahpun keluar dari salur darah. Dehidrasi dalam saluran darah akan menyebabkan darah menjadi lebih pekat dan pembekuan darah senang terjadi. Hal ini akan mengundang kepada masalah lain seperti thrombosis.
2.Tinggikan kaki semasa baring.

Letakkan bantal di bawah kaki supaya aras kaki menjadi lebih tinggi dari pada paras dada. Tarikan graviti boleh mengurangkan pengumpulan air pada kaki dan membantu pengaliran darah.
3.Baring mengiring di sebelah kiri badan.

Dengan mengamalkan posisi ini, janin tidak akan menekan salur darah inferior vena cava dan pengaliran darah ke jantung akan lebih baik.
4.Selalu bergerak ke sana kemari.

Pergerakan aktif adalah lebih baik untuk anda kerana pengaliran darah akan lebih lancar. Secara tidak langsung, ia boleh mencegah pembentukan darah beku pada salur darah kaki.
5.Compression stockings.

Stokin ini tidak sama seperti stokin harian yang biasa kita guna. Stokin ini direka khas untuk membantu melancarkan pengaliran darah pada kaki. Ianya mempunyai keregangan tersendiri dan perlu diukur dengan tepat daripada aras paha hingga ke tapak kaki. Setiap bahagian setokin ini mempunyai tekanan dan keregangan yang berlainan. Compression stocking ini digalakkan penggunaannya pada waktu malam semasa tidur untuk disesuaikan dengan pengaliran darah menjadi perlahan semasa baring.
6.Kasut yang selesa.

Sila gunakan kasut yang selesa, bertapak rata dan sesuai dgn bentuk kaki untuk mengelakkan tekanan pada kaki yang boleh menyebabkan kesakitan. Jangan plak nak melaram dengan kasut tinggi. silap haribulan jatuh plak.
*Perlu ambil perhatian, sekiranya bengkak ini sangat teruk sampai ke paras pinggang melibatkan faraj, bukan la bengkak biasa ketika hamil. boleh jadi tanda-tanda awal pre-eclampsia. Hal ini perlu diperiksa dengan teliti oleh doktor untuk memastikan tekanan darah anda normal.
Selain dari itu, kaki bengkak juga boleh disebabkan oleh Nephrotic syndrome – penyakit ini berpunca daripada masalah penapisan pada buah pinggang yang menyebabkan protein dan air dikumuhkan keluar daripada salur darah badan kita. Masalah ini memerlukan perhatian doktor pakar buah pinggang kerana ia boleh menyebabkan kegagalan fungsi buah pinggang secara kekal jika dibiarkan tanpa rawatan.
Kalau kaki saya bengkak sebelah saja, macam mana?

TIDAK NORMAL dan memerlukan pemerhatian doktor. Boleh jadi masalah deep vein thrombosis atau darah beku yang tersumbat pada saluran darah kaki . Kadang kala, ia juga boleh disebabkan oleh penyakit-penyakit darah yang tidak pernah kita ketahui seperti antiphospholipid syndrome, thrombophilia atau bentuk salur darah yang tidak normal. Sekiranya tidak dikesan dengan lebih awal, darah beku pada kaki ini boleh pecah pada bila-bila masa. Ketulan darah beku yang lebih kecil ini akan mbergerak ke arah jantung dan paru-paru. Hal ini boleh menyebabkan kematian secara tiba-tiba. Justeru itu, amatlah penting untuk mengesan penyakit deep vein thrombosis ini lebih awal supaya rawatan dapat diberikan dengan kadar segera.

Jangkitan kuman boleh sebabkan kaki bengkak – dinamakan cellulitis. Hal ini berpunca daripada gigitan serangga ( tanpa kita sedari ) atau dari kaki yang luka. Boleh sembuh jika rawatan antibiotik dimulakan awal.
Walaupun bengkak kaki ni boleh jadi normal semasa hamil, ada keadaan-keadaan dimana bengkak kaki ni tanda-tanda kepada masalah yang lebih serius. jangan suka buat andaian sendiri, dapatkan nasihat dan pemeriksaan dari yang bertauliah.
Sumber : Dr. Muhammad Izzat Abdul Razak, Pegawai Perubatan Kesihatan wanita & Kehamilan


Ini 6 Tips Yang Paling Berkesan Untuk Mandikan Bayi Tanpa Tangisan. Cubalah!

Memang tak dapat dinafikan bahawa mandikan bayi memang sukar terutama untuk para ibu yang kali pertama menimang cahaya mata. Memang sukar untuk pegang badan bayi yang masih lembik dan fragile tu, betul tak? Bayi akan mula menangis bila mereka rasa air yang terkena badan mereka. Jangan panik, ikuti langkah yang admin nak share ni. Semoga dapat membantu!

1. Sediakan peralatan mandi yang sesuai

Sebelum bawa bayi ke bilik mandi, pastikan anda sudah sediakan semua peralatan dan keperluan untuk mandian mereka seperti besen kecil atau tab mandi bayi, sabun, span atau kain lembut untuk membersihkan muka dan badan mereka.

2. Ruangan mandi yang selamat untuk bayi – tidak terlalu sempit

Pastikan ruangan mandi luas dan selamat untuk anda ketika mandikan bayi. Pastikan para ibu juga duduk dalam keadaan yang selesa di atas bangku, terutama yang masih berpantang. Boleh juga lapik alas getah untuk mengelakkan anda tergelincir semasa mendukung bayi setelah selesai mandi. Hati-hati ya!

3. Gunakan kain atau span lembut untuk membersihkan muka bayi

Bayi selalunya akan mulai menangis apabila disentuh di bahagian muka menggunakan air. Mereka sangat sensitif sebenarnya. Jadi, apa yang perlu anda lakukan ialah gunakan kain atau span yang lembut untuk membersihkan muka mereka. InsyaAllah mereka tak akan menangis. Cuba dulu ya!
4. Cara mendukung – satu tangan di leher dan kepala bayi untuk support

Memandikan bayi pun ada cara yang tersendiri tau. Contohnya, anda perlu gunakan satu tangan untuk support leher dan kepalanya, satu tangan lagi untuk membersihkan anggota badan. Lepas bersihkan muka dan kepala, boleh teruskan menggosok dengan lembut bahagian atas badan hingga ke bawah dan dari depan ke belakang.
5. Suhu air yang sesuai – tak terlalu sejuk, tak terlalu panas

Suhu yang paling sesuai untuk mandikan bayi adalah sekitar 37o. Pastikan tidak terlalu sejuk dan tidak terlalu panas ya.
6. Menggunakan sabun mandi yang sesuai untuk kulit bayi anda yang masih fragile dan halus

Ini salah satu perkara yang perlu dititikberatkan oleh setiap ibu bapa terutama apabila bayi yang mempunyai kulit yang halus. Pemilihan sabun mandi untuk bayi juga sangat penting tau. Kalau boleh pilih yang tidak terlalu banyak buih supaya tidak termasuk dalam mata bayi.
Nak sabun yang baby friendly? Boleh pilih Cetaphil Baby Moisturising Bath & Wash ini. Sangat sesuai untuk bayi anda!
Sebagai seorang ibu, mestilah kita mahukan yang terbaik untuk anak-anak. Begitu juga dengan pemilihan produk yang terbaik untuk kulit mereka. Jika inginkan kulit bayi yang sentiasa lembut dan sihat, pemilihan sabun adalah sangat penting kerana bayi akan mandi sekurang-kurangnya 2 kali sehari. Jadi, para ibu perlu ambil tahu tentang sabun yang sesuai seperti Cetaphil Baby Moisturising Bath & Wash ini!
Cetaphil Baby Moisturising Bath & Wash

Cetaphil Baby Gentle Wash & Shampoo
Produk Cetaphil Baby ini juga berfungsi secara harmoni untuk badan dan kulit bayi serta memperkuat perkembangan semulajadi kulit bayi yang masih halus pada usia yang masih awal dan lemah. Jadi, para ibu tak perlu risau lagi tentang pemilihan produk yang bakal digunakan untuk bayi anda.

Cetaphil Baby Shampoo
Cetaphil Baby Daily Lotion
Antara pandangan positif ibu-ibu tentang produk Cetaphil Baby ini

Survey telah dijalankan oleh Home Tester Club dan telah menerima feedback yang sangat positif tentang produk ini. Apa yang korang tunggu lagi? Jom guna Cetaphil Baby!
Apa yang best tentang produk ini?
Produk Cetaphil Baby Moisturising Bath & Wash ini boleh membantu anda untuk membersihkan kulit bayi anda dengan lebih mudah dan ianya mempunyai formula yang sangat bagus iaitu tanpa buih dan akan membuatkan kulit bayi sentiasa fresh dan lembut sepanjang masa.

Dengan Cetaphil Baby Moisturising Bath & Wash – Bayi gembira, ibu bapa senang hati!

Dibuat oleh Pakar Kulit. Dipercayai oleh Ibu.
Cetaphil Baby boleh membantu meletakkan asas untuk kulit yang sihat sepanjang hayat. 0% TANPA paraben, minyak mineral, pewarna, bahan asal haiwan dan sabun. Memang sangat bagus!
Cetaphil Baby ini juga dirumus khas dan lembut untuk kegunaan harian. Semua produk Cetaphil Baby dibuat di Eropah dan diuji secara dermatologi dan pakar pediatrik. Produk Cetaphil Baby akan menjaga kulit bayi anda untuk kekal lembut dan licin dari kepala ke kaki.
PRODUK YANG DIYAKINI & MENJADI WARISAN TURUN TEMURUN DARI IBU KE ANAK
Dengan cuaca yang makin panas, wajib juga untuk para ibu terus kekalkan kelembapan dan kesegaran kulit. Cetaphil memang sesuai untuk semua peringkat usia. Jika buat si manja ada Cetaphil Baby, Cetaphil Classic pula rangkaian produk yang mampu memberikan kepuasan maksima bagi ibu bapa.

Untuk maklumat lanjut, anda boleh klik di link ini!


Ini 6 Warna Darah Haid Yang Sebenarnya Mempunyai Maksud Di Sebalik Kesihatan Anda

Setiap bulan, apa yang selalu wanita akan tertunggu-tunggu? Sudah semestinya kitaran haid untuk sampai betul tak? Kalau haid tak sampai pada masa yang sepatutnya, risau juga dibuatnya. Tetapi, tahukah anda bahawa warna darah haid kita mempunyai maksud yang tersendiri? Rupa-rupanya, setiap warna yang berbeza menerangkan apa yang kurang dan apa yang terlebih dalam badan kita.
http://24indianews.com/

Nak tahu apa maksud disebalik warna darah haid kita? Jom kita tengok 6 warna yang berbeza ini.
1. Kalau warna ala-ala merah jambu
http://www.inquisitr.com/

Jika warna darah ke arah merah jambu atau ‘pinkish’, ini bermakna anda mengalami tahap estrogen yang rendah. Kajian menunjukkan bahawa jika anda mempunyai tahap estrogen yang rendah, ini bermakna anda terlebih bersenam. Bila terlebih bersenam, ia akan menjejaskan peredaran haid anda. Jangan ambil mudah kerana, tahap estrogen yang rendah boleh menyebabkan anda mengalami osteoporosis jika tidak dirawat dengan segera. Jadi, selepas ini kalau agak-agak nak dekat dengan ‘period’ tu, kurangkan aktiviti bersenam ya!

2. Kalau warna cair
dk.pinterest.com
Warna darah haid yang cair ini bermaksud bahawa anda kekurangan nutrisi. Kajian dari Mount Sinai School of Medicine di New York mengatakan bahawa jika darah haid adalah cair dan seperti cecair, ini bermakna anda telah tergolong dalam kalangan orang yang boleh mendapat penyakit anemia. Tambah pula jika semakin hari semakin cair darah haid tersebut. Oleh itu, kalau keadaan berlarutan, anda dinasihatkan untuk berjumpa dengan doktor untuk rawatan lanjut.
3. Kalau warna coklat gelap
www.shutterstock.com
Kurang membuang air kecil adalah salah satu penyebab kenapa darah haid berwarna coklat gelap. Ini kerana, darah yang berlebihan akan lebih lama tersimpan dan tidak melalui proses pembuangan air kecil. Jangan risau, situasi ini adalah normal. Kitaran dan warna haid bagi setiap wanita itu adalah berlainan. Jika anda dapati darah haid berwarna coklat gelap, ketahuilah bahawa ini adalah proses biasa pada awal haid dan hujung kitaran haid.
4. Kalau warna merah gelap
www.shutterstock.com
Warna merah gelap dan tekstur ala-ala jem strawberi adalah salah satu warna darah haid yang akan dialami oleh wanita. Ini bermaksud bahawa anda mempunyai tahap progesterone yang rendah dan tahap estrogen yang tinggi. Jika ketulan darah agak besar dari kebiasaan, ini bermakna anda mengalami ketidakseimbangan hormon yang tinggi. Jadi, disarankan untuk anda mengurangkan kadar pengambilan produk tenusu, kacang dan makanan manis untuk tengok perbezaannya. Jaga-jaga, jangan sampai berlakunya ‘uterine fabroids’.
5. Kalau campuran merah dan kelabu
www.shutterstock.com
Jaga-jaga, jika anda mempunyai darah haid yang berwarna merah bercampur kelabu, anda perlu mendapatkan rawatan doktor dengan cepat. Ini kerana, kemungkinan besar anda telah terjebak dengan apa yang dipanggil STD iaitu ‘sexually transmitted infection’. Ini bermaksud anda boleh berjangkit dengan kuman tanpa disedari dan begitu juga pasangan anda. Jangan berlengah lagi, cepat-cepat dapatkan rawatan doktor.
6. Kalau warna merah terang
http://www.dunebeads.com/
Ini adalah warna yang diidamkan oleh semua wanita! Jika darah haid anda berwarna merah terang dan kelihatan seperti jus buah ceri, ini bermakna anda mempunyai tahap kesihatan dan kitaran haid yang normal. Memang setiap wanita mungkin akan mempunyai pengalaman haid yang berbeza tetapi jika anda mempunyai darah haid sebegini secara konsisten, ini bermakna anda mengalami tahap hormon yang normal.
Jangan lupa ‘check’ lepas ni!


Ini 7 Hotel Dengan ‘View’ KLCC Harga Bawah RM500/RM1000 Satu Malam Di KL

Bangunan Menara Berkembar Petronas (KLCC) antara bangunan terkenal di dunia dengan ketinggian 451 meter dan mempunyai 88 tingkat. KLCC menjadi kebanggaan bagi rakyat Malaysia dan jika ke ibu kota pasti hotel sekitar KLCC menjadi pilihan hati untuk meluangkan masa bersama keluarga tersayang.
Buat anda yang tercari-cari lokasi percutian untuk seisi keluarga, berikut kami kongsikan 7 hotel di Kuala Lumpur dengan pemandangan KLCC. Memang berbaloi dan akan membuatkan percutian anda penuh makna. Jom tengok…

Baca juga: Rupanya Boleh Tengok Sunset Di Puncak KLCC, Tiket Masuk Pun Murah & Berbaloi!
7 HOTEL VIEW KLCC HARGA BAWAH RM500/1000 SATU MALAM DI KL
1. EQ HOTEL

Sumber: EQ Kuala Lumpur

Kalau sebut sahaja EQ Hotel, pasti ramai yang tahu kerana pemandangan di sini bukan sahaja ada KLCC tetapi pemandangan KL Tower dan Tower Merdeka 118 pun ada. Selain bilik yang luas, EQ Hotel dilengkapi dengan kemudahan lain serta ada Sky 51 di rooftop hotel. Harga bermula RM600 sehingga RM1000.
2. HILTON GARDEN INN KL
Sumber: Hilton Garden Inn
Jika anda mencari hotel murah dengan pemandangan KLCC, Hilton Garden Inn Hotel jawapan yang betul dan tepat. Harga bermula RM400, anda boleh dapatkan bilik dengan pemandangan KLCC dan lebih menarik sekali adalah anda boleh menikmati makan malam di rooftop berlatarbelakangkan KLCC. Wah menarik kan?
3. TRADERS HOTEL
Sumber: Traders Hotel
Traders Hotel merupakan hotel pilihan ramai jika mahukan pemandangan KLCC. Ini kerana ada banyak pilihan bilik untuk pemandangan KLCC tanpa diganggu bangunan lain di tepinya. Paling seronok sekali harga bilik di sini sangat berpatutan dan tidak begitu mahal. Pastikan anda buat tempahan awal jika mahu bercuti di sini bersama keluarga. Harga bermula dari RM400 sehingga RM1000.
4. THE RuMA
Sumber: The RuMa
The Ruma merupakan hotel mewah berkonsepkan tradisional tetapi di sini bilik agak terhad jika anda mahukan pemandangan KLCC. Harga bermula dari RM700 sehingga RM1000.
5. TAMU HOTEL

Tamu Hotel menjadi pilihan hati buat anda yang mahu mencuba makanan sedap dan berpatutan di sekitar Kg Baru. Walaupun jarak jalan kaki ke KLCC agak jauh namun, pemandangan KLCC dari bilik sangat memukau dan harga bermula dari RM220 sehingga RM800.
6. W HOTEL
Sumber: W Hotel
Kalau anda mahu mandi kolam renang sambil layan pemandangan KLCC, W Hotel confirm pilihan terbaik. W Hotel terletak bertentangan dengan KLCC dan anda boleh berjalan kaki sahaja. Harga bermula RM700-RM1000. Agak sedikit mahal tetapi memang berbaloi dan puas hati.
6. HOTEL GRAND HYATT
Sumber: Grand Hyatt Hotel
Hotel Grand Hyatt sememangnya antara hotel popular menjadi pilihan hati jika mahukan pemandangan memukau dan menakjubakan. Hanya 6 minit dari KLCC, hotel ini dilengkapi dengan pelbagai kemudahan hebat dan juga kolam renang yang begitu besar dan cantik. Jadi, memang tak rugi jika anda memilih Hotel Grand Hyatt sebagai destinasi percutian. Harga bermula RM700 sehingga RM1000.
7. HOTEL CORUS
Sumber: Hotel Corus
Kalau anda mencari hotel dengan pemandangan KLCC tetapi mahukan harga murah, Corus Hotel la jawapannya. Ia merupakan antara hotel paling murah yang menyajikan pemandangan KLCC dari bilik. Paling seronok sekali anda boleh berjalan kaki ke KLCC dan juga pusat beli-belah sekitarnya.  Harga bermula RM250 sehingga RM600.
Itu sahaja perkongsian kami hotel di sekitar Kuala Lumpur dengan pemandangan KLCC. Jadi, yang mana satu pilihan anda untuk bercuti bersama keluarga? Kena tempah awal ya!


Ini 7 Jenis Ekzema Anda Kena Tahu, Semuanya Berbeza-Beza!

Pasti ramai dalam kalangan anda pernah mendengar atau mengalami penyakit kulit yang dikenali sebagai ekzema. Ekzema atau dermatitis ialah sejenis penyakit radang kulit yang sangat lazim ditemui dalam kalangan kanak-kanak dan dewasa.
Penyakit ekzema terjadi disebabkan beberapa faktor dan terbahagi kepada beberapa jenis ekzema. Di bawah kami kongsikan 7 jenis endogenous ekzema untuk anda bezakan.

Baca juga: Doktor Kongsi 10 Cara Untuk Hentikan Anak Menggaru Kalau Ada Ekzema…
INI 7 JENIS EKZEMA ANDA KENA TAHU, SEMUANYA BERBEZA-BEZA

Ramai orang tidak tahu ekzema ada pelbagai jenis, bentuk dan rupa. Kebanyakannya fikir ekzema hanya berlaku pada bayi atau kanak-kanak saja. Jom belajar lebih lanjut jom!

Eczema terbahagi kepada 2: endogenous & exogenous. Endogenous bermaksud eczema yang berlaku secara semulajadi, manakala exogenous adalah eczema yang berlaku disebabkan faktor luaran. Hari ini kita fokus endogenous ekzema dulu.
Endogenous eczema ada 7 jenis: atopic, seborrheic, stasis, discoid, hand and feet, pompholyx & asteatotic.

1. Atopic eczema (AE)

Ini yang paling kerap kita jumpa. Kebanyakannya berlaku dalam kalangan kanak-kanak (15-30%) tetapi boleh juga berlaku dalam orang dewasa (2 -10%). AE kelihatan seperti kulit merah, kering & gatal yang mengganggu kawasan tertentu kulit.
Bagi kanak-kanak usia kurang dari 2 tahun, tempat yang selalu kena adalah pipi, badan, luaran tangan atau kaki. Semakin meningkat umur, AE selalunya kena di kawasan pelipat, leher dan tapak tangan.
2. Seborrheic (se-bo-rik)

Ekzema jenis ini pula berlaku di kawasan banyak kelenjar minyak i.e kepala, celah hidung, belakang telinga, kening dan bahagian atas badan.
Jika anda ada kelumumur yang banyak, berkemungkinan anda ada penyakit ini. Disebabkan ia dtg dari kelenjar minyak, kulit mati penyakit ini kelihatan berminyak (greasy scales), berbanding dengan ekzema yang lain.
3. Stasis eczema

Ekzema jenis ini yang berlaku kerana darah tidak beredar dengan elok i.e poor circulation. Maknanya, darah statik di bahagian hujung kaki. Sebab tu namanya stasis eczema. Selalunya orang berumur lebih 50 tahun, dan perempuan lebih banyak kena dari lelaki.
4. Nummular

Nama lainnya discoid eczema. Senang nak kenalpasti ekzema ini. Ia kelihatan bulat-bulat seperti duit syilling, size selalunya dalam 1 -3 cm. Nummular tu dalam bahasa latin maksudnya coin (duit syilling). Menarik kan?
5. Hand & Feet eczema

Seperti namanya, selalu kena pada bahagian tangan dan kaki. Ada kalanya ia menjadi sangat kering sehingga merekah kulit. Ada kalanya, sisik menjadi sangat tebal dan keras.
6. Pompholyx (pom-pho-liks)

Pompholyx atau dyshidrotic ekzema adalah satu type hand & feet ekzema. Ekzema ini pun saya suka hehe. Sebabnya, pompholyx ini maksudnya buih dalam latin.
7. Asteatotic atau craquele (krek-ke-ley)

Ekzema ini adalah ekzema yang berlaku disebabkan kulit yang terlalu kering. Kering sangat sehingga merekah kulit itu. Sebab itu panggil craquele ie the skin cracks.
Dapatkan rawatan segera sekiranya anda mengalami masalah ekzema yang teruk.
Sumber: Twitter MedTweetMY


Ini 7 Khasiat Bawang Mentah Termasuk Boleh Cegah Sakit Jantung Serta Strok, Kena Simpan Betul-Betul!

Bawang merah merupakan ramuan masakan yang popular digunakan di seluruh dunia. Bukan sahaja bawang putih akan tetapi bawang merah juga dikenali sebagai superfood kerana ia mengandungi pelbagai nutrisi yang bermanfaat untuk kesihatan.
Selain memasak, bawang merah juga digunakan untuk merawat pelbagai jenis penyakit dalam rawatan tradisional. Tahukah anda bahawa bawang mentah lebih banyak khasiatnya berbanding bawang yang dimasak?

Baca juga: Jangan Tinggal 7 Benda Ini Dalam Kereta Kalau Tak Nak Kereta Meletup!
7 KHASIAT BAWANG MENTAH

1. Bawang merah mentah kaya bahan khasiat seperti organosulfur dan flavonoid.

2. Bahan ini bersifat antiplatelet dan antikanser terutamana antikanser usus, perut dan kerongkong.

3. Sumber bersifat antiplatelet biasanya digunakan untuk mencegah terjadinya penggumpalan darah. Sumber ini boleh digunakan oleh pesakit dengan masalah pembuluh darah sumbat seperti penyakit jantung koronari dan penderita stroke.

4. Justeru, makan bawang merah mentah bagus untuk membantu mengelakkan penyakit-penyakit ini.
5. Sebaliknya, bahan khasiat ini akan mudah hilang jika bawang dimasak. Kajian ke atas 12 pesakit menunjukkan sifat antiplatelet akan musnah dalam masa 3 dan 6 minit selepas bawang dimasak. Selepas 10 minit memasak, bawang sebaliknya berubah sifat dan ia merangsang aktiviti platelet (jadikan darah mudah bergumpal).

6. Bawang kuning tinggi mineral seperti fosforus, potassium, magnesium dan zat besi. Manakala, bawang merah pula tinggi antioksidan dan vitamin C.
7. Simpan bawang dalam freezer selama 5 minit untuk elakkan pedih mata. Kaedah ini juga tinggikan khasiat bawang di mana bahan antioksidan (quercetin) akan terhasil dengan lebih banyak lagi.
CARA MENYIMPAN BAWANG AGAR TAHAN LAMA DAN TIDAK BUSUK
1. Simpan di tempat terbuka dan kering

Pastikan untuk menyimpan bawang di tempat terbuka dan kering. Bawang yang disimpan di tempat seperti ini akan tahan lama. Elakkan simpan bawang di tempat basah atau lembab kerana ia boleh menyebabkan bawang cepat busuk dan keluar tunas.
2. Asingkan dengan barang dapur lain

Pastikan bawang tidak disimpan bersama sayur-sayuran atau bahan dapur yang lain seperti cili kering dan rempah ratus kerana ini akan menjadikan bawang cepat busuk, rosak dan rasanya juga berubah.
3. Simpan bawang yang telah dikupas

Simpan bawang yang telah dikupas di dalam bekas bertutup dan simpan dalam peti sejuk. Apabila sedia digunakan baru dicuci, dihiris atau dikisar sebelum dijadikan bahan campuran penumis masakan.
4. Simpan bawang dalam bentuk kisar atau dihiris

Jika anda jenis mak-mak yang sibuk dan mahu menjimatkan masa di dapur. Boleh saja simpan bawang yang telah dikisar halus di dalam freezer tetapi hendaklah ia dimasukkan dalam bekas yang bertutup kemas. Apabila ingin memasak ambil hanya untuk keperluan, lebihnya simpan semula dalam freezer.
Sumber: MALAY.NEWS, rasa


Ini 7 Perkara Menarik Yang Akan Jana Positif Vibes Dalam Diri Anda!

Untuk menjadi insan yang lebih baik dari hari ke hari, tidak dapat dinafikan positif vibes merupakan sesuatu yang amat diperlukan.
Ye la! Bukan mudah untuk menghadapi cabaran harian yang akan sentiasa berubah-ubah. Galakan diperlukan! Oleh itu, hari ni admin nak kongsi apa yang anda perlukan dan macam mana nak gain energy yang positif tu.

Kini Hari-Hari Anda Lebih Positif!

Sebenarnya mudah je untuk kita dapatkan positif vibes tu walaupun pada hari bekerja. Asalkan kita dekat dengan orang-orang yang positif dan mengatur gerak langkah dengan betul. InshaaAllah semuanya akan baik-baik sahaja.

Paling best, jika ada perkara atau benda yang boleh menginspirasikan kita. Pasti positif energy itu akan datang sendiri. Kita kan ada 7 hari dalam seminggu? Jadi admin nak share apa yang anda perlu ada dan bagaimana ianya akan memudahkan hari-hari anda.
Positiviti Kini Milik Anda!

Isnin

Admin yakin memang ramai yang rasa malas nak pergi kerja pada hari isnin. Rasa kejap je cuti. Maka terjadilah situasi yang kita panggil monday blues. Sebab tu la anda perlukan sesuatu yang boleh bagi kita semangat.

Positif thinking mug antara item yang harus anda miliki. Bukan apa, bila pagi anda suram. dengan secawan kopi mahupun teh disertakan pula dengan kata-kata positif, confirm semangat nak bekerja tu berkobar-kobar.

Kalau anda jenis yang tidak ambil sarapan pagi, pastikan anda ada woodsign atau lifestyle frame yang ada kata-kata hikmat. Walaupun, nampak kecil tapi effect daripada perkara-perkara positif ini sangat besar pada diri kita.

Selasa

Jika Isnin kita ada mug, Selasa kita ada beg tote pink. Kenapa beg tote pink? Mestilah sebab warnanya. Warna tu boleh membangkitkan mood. Warna pink mampu bangkitkan mood ceria.
Bukan semua orang berani menggayakan warna pink. Hanya mereka yang mempunyai confident level yang tinggi sahaja boleh tampil bergaya dengan warna ini.

Tambahan pulak, beg ini boleh digayakan dengan dua gaya. Nak galas boleh, nak pegang ala-ala mak datin pun boleh. Admin cadangkan jenama Himawari dekat S&J. Designnya tampak eksklusif dan menarik.

Rabu

Rabu ialah hari yang sangat busy ye. Selalunya pada masa inilah anda akan menerima kerja yang menimbun. Jangan stress dulu, ambik masa anda dan take a rap sebentar. Masa inilah anda singgah S&J dan cuci mata. Tapi jangan lupa untuk grab Marque Letter Light.

Untuk apa? Dengan adanya cahaya yang lembut dengan perkataan dan huruf yang simbolik dalam kehidupan anda, semuanya akan terlihat lebih baik. Bahkan, hari yang memenatkan juga boleh menjadi hari yang produktif. InshaaAllah positif energy akan menjadi milik anda.

Khamis

Saat fikiran kusut memikirkan kerja dan urusan rumah tangga, Scented Natural Apothecary sememangnya pilihan yang tepat untuk menenangkan diri anda. Bauan yang pelbagai dan lembut mampu merehatkan minda. Lantas, membuatkan tubuh badan kita lebih relax. Yang ni anda wajib cuba!

Jumaat

Yeay! Setelah seminggu bekerja inilah hari yang dinanti-nantikan. Inilah masa yang sesuai untuk anda manjakan diri dan beristirahat, betul tak?  Jadi, gunakan eye mask untuk pastikan tidur anda lebih nyenyak tanpa gangguan sebarang cahaya.

Kalau anda nak pergi short vacation, pastikan anda ada u shaped neck pillow. Nanti kalau terlena dalam kereta semasa suami memandu, tak la sakit leher tu. Bila dah lena, mood akan jadi lebih baik sebab minda kita dapat rehat yang mencukupi.

Sabtu

It’s party time! Masa ni la kita nak sambut hari lahir anak, ajak kawan-kawan buat reunion party, buat makan-makan dan jemput saudara datang rumah.

Jadi, make sure anda dah sediakan props untuk buat party anda jadi lebih meriah. Belon wajib ada, mungkin anda boleh tambah mask dan party popper untuk meriahkan lagi suasana. Awesome kan?

Ahad

Akhirnya… Inilah hari di mana kita betul-betul nak rehat daripada sebarang aktiviti. Nak habiskan masa untuk keluarga tercinta la katakan. Jadi, masa begini anda boleh main permainan yang leisure. Monkey game merupakan satu pilihan yang tepat.

Bukan sahaja dapat luangkan masa bersama keluarga tapi dalam masa yang sama kita akan dapat quality time bersama keluarga.
Macam mana nak dapatkan semua barangan ni? Semua peralatan ni, anda boleh dapatkan dekat S&J. Mereka ada pelbagai barangan lain yang menarik dan ianya keluaran ekslusif.

Untuk pengetahuan anda, bagi setiap pembelian anda boleh dapat wrapping service secara percuma. Cuma anda kena beli atau sediakan wrapping paper untuk mereka. Selain itu, bila anda berbelanja RM 20 ke atas, anda layak membeli eye mask dengan harga hanya RM 5.
Berikut adalah senarai cawangan mereka di seluruh Malaysia.

Website: S&J
Facebook: S&J


Ini 7 Pesanan Tok Abah Kepada Individu ‘Single’, Ingat Jangan ‘Give Up’!

Apabila individu itu usianya sudah mencecah 30’an, sudah pasti akan ada ‘bisikan’ masyarakat yang selalu bertanya dan ingin melihat diri anda berkahwin. Perkara ini sudah tentu membangkitkan rasa rimas dan dalam masa yang sama khuatir akan jodoh yang belum hadir.
Bak kata Dato’ Dr. Haji Mohd Fadzilah Kamsah melalui perkongsian beliau, jodoh itu Allah SWT yang tetapkan dan janganlah pernah merasa terlambat dan Dia lebih mengetahui insan yang tepat untuk menjadi milik anda. Justeru itu, ini tujuh pesanan beliau untuk orang yang masih bujang.

Baca juga: Ini Sebab Kenapa Isteri Suka Dipeluk, Bukan Sekadar Dahagakan Hubungan Seksual Semata Tapi…
7 PESANAN DATO’ FADZILAH KAMSAH KEPADA INDIVIDU BUJANG
Sekadar gambar hiasan: HelloDoktor.

Masih single? Ini 7 pesan Tok Abah untuk anda:

1. JANGAN SUKA BANDINGKAN DIRI DENGAN RAKAN YANG BERKAHWIN
Jangan merasa sendiri dan membanding-bandingkan dengan kawan kamu semua yang sudah berkeluarga. Jodoh bukan perlumbaan, maka tak perlu melihat mereka.
2. TETAP BUJANG SEHINGGA BERTEMU PASANGAN SEPERTI…
Tetap single sehingga kamu benar-benar telah jumpa seseorang yang matang dan bertanggungjawab untuk mencintai kamu dan keluarga kamu.
3. PILIH SESEORANG YANG BUKAN PEMALAS DALAM PERHUBUNGAN
Pilih seseorang yang sedar bahawa tiada tempat untuk bermalasan dalam sebuah perhubungan yang memerlukan komitmen.
4. PILIH PASANGAN YANG TIDAK HUKUM MASA LALU ANDA
Gambar hiasan: LightFieldStudios; iStock oleh Getty Images.
Pilih si dia yang tidak pernah menghukum masa lalumu. Seseorang yang menghargai kamu pada masa ini dan sentiasa ‘look forward’ untuk mencipta kehidupan terindah denganmu.
5. PILIH SI DIA YANG TELAH LIHAT SISI LEMAHMU
Pilihlah si dia yang telah melihat masa terburukmu, maksudnya pernah melihat kamu gagal dan hampir putus asa. Dia datang sebagai kekuatan dan sentiasa percaya dengan keupayaan kamu.
6. PILIH PASANGAN MELETAKKAN ALLAH SWT DI TEMPAT TERTINGGI
Pilihlah si dia yang sentiasa meletakkan Allah SWT di tempat tertinggi dan mendekatkan kamu denganNya.
7. PILIH SI DIA YANG TIDAK PERNAH PENAT DENGANMU
Pilihlah si dia yang tidak pernah merasa penat denganmu. Seseorang yang sentiasa ada sahaja idea untuk elak kamu merasa bosan dan buat sesuatu perkara menginspirasikan dan indah.
SENTIASA BERDOA & UBAH DIRI JADI INSAN YANG LEBIH BAIK
Sekadar gambar hiasan: PesonaPengantin.
Jodoh itu Allah telah tetapkan. Kita jangan pernah merasa terlambat kerana hidup ini penuh keindahan yang Allah telah bentangkan untuk kita.
Kadangkala, Allah sengaja menghilangkan jodoh kita dengan pasangan kita sebelum ini, hanya kerana Dia lebih mengetahui orang yang tepat untuk menjadi milik kamu.
Mulai hari ini, berdoalah dan ubah diri kamu untuk jadi insan yang lebih baik dan baik. Inn shaa Allah, ada calon yang baik pasti menghampiri dan mengetuk pintu hatimu untuk berumahtangga.
Terus berdoa ya.
Dato’ Dr. Haji Mohd Fadzilah Kamsah, moga ada jodohnya ya.
Sumber: Facebook Dato’ Dr. Haji Mohd Fadzilah Kamsah


Ini 7 Petua Rumah Tangga Kebal Elak Diserang ‘Penyondol ‘, Awas!

Sekarang ini isu penyondol, si pihak ketiga dalam perkahwinan yang muncul dalam kehidupan rumah tangga semakin berleluasa. Perkara ini ibarat menjadi ‘trend negatif’ yang menjadi-jadi, di mana orang ketiga ini tanpa mempunyai segan silu berasa bahagia dan bangga menjadi seorang penghancur rumah tangga.
Melalui satu hantaran di laman Instagram milik Dato’ Dr. Haji Mohd Fadzilah Kamsah, beliau ada berkongsi 7 petua nak kebal dari pihak ketiga yang menyondol dan kekal harmoni dalam rumah tangga. Bahaya kalau dibiarkan, orang sekarang makin lama, makin berani. Jom baca…

Baca juga: “Bukan Mak, Mak & Mak Seorang”- Wanita Bukan Hamba, Seisi Rumah Ada Peranannya…
PIHAK KETIGA DALAM PERKAHWINAN

Hadir macam mana pun pihak ketiga, tengoklah Tok Abah tetap pandang Tok Mak kau. Walaupun pihak ketiga ini kategori manja bukan main lagi. Kalau merajuk tu, habis semua dia cakarnya.

Gambar ini jadi bukti. Tok Abah nak bergurau mesra dengan Tok Mak pun, dia buat muka toya. Cemburu tak bertempat. Bertuah punya kucing!
7 PETUA KEBAL DARI PIHAK KETIGA, SI PENYONDOL
Ini 7 petua nak kebal dari pihak ketiga yang menyondol dan kekal harmoni dalam rumah tangga:

Sentiasa letakkan keyakinan dalam diri bahawa Allah memang mengurniakan pasangan terbaik bagi kita. Jika belum rasa dia terbaik dan banyak jumpa kelemahannya, bantu dia perbaiki kelemahan tersebut. Kerana satu hari nanti ia berubah menjadi kelebihan dan akhirnya berperanan sebagai pasangan terbaik sepanjang usia kita.
Sentiasalah memberi berbanding hanya menerima. Setiap hari kena renung semula, apa lagi kebaikan yang aku tak sumbangkan pada pasangan.
Sentiasa prihatin terhadap gerak hati isteri. Suami yang cemerlang menghormati pendapat pasangannya terutama perihal dirinya dan kasih sayang rumahtangga.
Sentiasa anggap konflik sebagai pintu mengenali pasangan dengan lebih akrab.
Sentiasa ingin berubah secara positif. Walaupun perubahan kecil, tetap kita raikan bersama pasangan.
Setiap malam kena saling bermaafan dengan pasangan sebelum tidur. Minta maaf macam kita minta maaf waktu hari raya tau. Barulah kita tidur dengan tenang dan esok bangun dengan ringan dan cergas.
Tidak berlumba nak menentukan pasangan betul atau salah. Apa yang penting adalah kebahagiaannya.

Anak cucu dan sahabat Tok Abah,
Tiada rahsia dalam rumah tangga, semuanya adalah soal dalam mencari keserasian, bertolak ansur, berusaha untuk membahagiakan serta sentiasa mengejar redha Allah yang mutlak.
Pasti, kita dapat wujudkan ‘taman syurga’ buat pasangan di atas dunia. Paling penting adalah kita berganding bahu bersama-sama menerokai kebaikan dalam diri pasangan dan diri sendiri.
Bila kita terlalu sibuk dengan pasangan maka tiada lagi ruang untuk sesiapa menyelinap masuk dalam rumah tangga kita. Biarpun kucing sendiri.
Dato’ Dr. Haji Mohd Fadzilah Kamsah, semarak cinta bersama Tok Mak.
Sumber: Instagram Fadzilah Kamsah


Ini 8 ‘Checklist’ Barang Yang Perlu Ada Untuk Keperluan Si Ibu Ketika Dalam Berpantang

Selepas melahirkan anak, proses seterusnya adalah anda akan menjalani prosedur berpantang. Dalam berpantang memang banyak benda yang anda tidak digalakkan buat contohnya dari segi pemakanan. Ada yang boleh makan dan ada yang tak boleh makan. Namun, buat ibu-ibu yang pertama kali bakal menempuh situasi ini mesti bingung juga barang apa yang perlu disediakan. Jadi, ini antara 8 barang keperluan semasa berpantang yang anda kena ada!
8 BARANG YANG KENA ADA!
1. Pam susu
siraplimau.com

Pengepam susu adalah antara barang yang menjadi keperluan utama bagi ibu yang selesai bersalin. Disarankan untuk anda membeli pam susu yang mempunyai fungsi double pumping jika mempunyai bajet yang lebih. Dengan adanya pam susu yang lebih berkualiti, proses pengepaman susu untuk anak akan menjadi lebih efektif.
2. Baju t-shirt
bm.cari.com.my

Pemakaian yang selesa adalah sangat penting untuk memudahkan pergerakan ibu yang sedang berpantang. Maklumlah, nak berjalan laju pun tak boleh lagi kan? Jadi, untuk keselesaan memang ibu yang tengah berpantang ni kebanyakkannya akan pakai t-shirt sahaja di rumah. Jadi, bagi anda yang jarang pakai pakaian sebegini, inilah masa yang sesuai untuk lebih keselesaan.

3. Nursing bra
www.uddercovers.com
Nursing bra adalah sejenis pakaian dalam yang berlainan dari yang biasa. Ada dalam kalangan ibu yang ingin menyusukan anak secara sendiri, penggunaan nursing bra adalah sangat berguna kerana mempunyai fungsi yang memudahkan proses penyusuan. Bukan itu sahaja, anda pun tak akan merosakkan pakaian dalam yang biasa untuk menyusukan anak.
4. Kain batik
http://theviralsite.blogspot.my/
Ini adalah barang keperluan semasa berpantang yang paling popular sejak zaman dahulu lagi. Penggunaan kain batik sebagai pengganti seluar amat penting untuk keselasaan ibu dalam berpantang. Ini penting juga kepada ibu yang bersalin secara pembedahan supaya bekas jahitan tidak terganggu dengan material kain.
5. Pati ikan haruan
http://kamsiah-yusoff.blogspot.my/
Ikan haruan sudah diketahui ramai dalam khasiatnya yang boleh segera menyembuhkan luka. Jadi, amalkan pengambilan pati ikan haruan yang boleh dibeli di pasaraya atau kiosk barangan herba dan kesihatan. Jika tak mahu makan pati ikan haruan, anda juga boleh cuba masak sup ikan haruan untuk menyembuhkan luka bersalin.
6. Set berpantang
http://sensistop.net/
Sudah bermacam-macam jenama set berpantang boleh didapati di pasaran sekarang ini. Set berpantang ini sudah dilengkapi dengan makanan herba, tungku pemanas dan juga barang mandia herba untuk kegunaan anda. Jadi, tak payah nak risau tentang barang kesihatan yang susah dijumpa kerana set berpantang ini ada kesemuanya!
7. Stokin
http://www.bengkungmoden.com/
Untuk memastikan kaki anda sentiasa panas dan tak masuk angin, pemakaian stokin ketika berpantang adalah sangat penting. Kalau boleh pada waktu siang dan malam pun anda kena pakai juga stokin ini supaya badan kita pun teerjaga dari angin sejuk. Bukan itu sahaja, bila dah pakai stokin ni dapat mengurangkan kesakitan kaki ketika berjalan.
8. Tuala wanita
http://www.connectnigeria.com/
Penyediaan tuala wanita atau sanitary pad juga perlu untuk wanita yang berada dalam pantang. Khususnya bagi anda yang melahirkan anak menggunakan kaedah ceasarian. Tempoh adanya narah nifas selepas melahirkan anak adalah 15 hari tetapi mungkin akan berbeza bagi sesetengah orang. Jadi, jangan lupa beli tuala wanita banyak-banyak ya!


Ini 8 Jenis Makanan Kurang Sesuai Untuk Pesakit Buah Pinggang

Buah pinggang adalah sepasang organ berbentuk seperti kacang. Fungsi organ berkenaan adalah untuk menapis bahan-bahan tertentu daripada darah untuk dibuang melalui air kencing dan buah pinggang adalah organ pertama yang menerima darah.
Buat pesakit buah pinggang, berikut merupakan 8 jenis makanan kurang sesuai untuk dimakan dan perlu dielakkan bagi memastikan kesihatan kekal elok.

8 JENIS MAKANAN KURANG SESUAI UNTUK PESAKIT BUAH PINGGANG

1. Minuman ringan

Sesetengah minuman ringan patut dielakkan oleh pesakit buah pinggang kerana ia mengandungi fosforus yang tinggi. Kandungan fosforus yang tinggi dalam darah boleh membuatkan tulang jadi lemah dan tingkatkan risiko tulang patah.

2. Susu

Susu kaya fosforus, potassium dan protein. Kajian menunjukkan 1 cawan susu mengandungi lebih 200 mg fosforus dan lebih 300 mg potasium. Meminum terlalu banyak susu boleh tingkatkan risiko reput tulang di kalangan pesakit buah pinggang.
3. Roti wholemeal, beras perang & beras rebus

Kandungan fosforus dan potassium yang tinggi dalam roti wholemeal beras perang dan beras rebus.
4. Avocado

Avocado merupakan sumber diet sihat, walaubagaimanapun pesakit buah pinggang perlu elakkannya. Ini kerana kandungan potassium dalam buah avocado (485 mg/100g) adalah lebih tinggi berbanding pisang (385mg/100g).
5. Air kelapa

Memandangkan kandungan potassium agak tinggi dalam air kelapa muda (lebih 200mg/100ml), pesakit buah pinggang perlu hadkan pengambilan air kelapa tua atau muda.
6. Pisang

Pisang adalah sumber kaya potassium dan perlu dihadkan penggambilannya oleh pesakit buah pinggang.
7. Honeydew

Kajian menunjukkan honeydew lebih tinggi (228 mg/100g) kandungan potassium berbanding tembikai (112 mg/100g).
8. Jus Oren

Jus oren tinggi potassium dan perlu dihadkan penggambilannya oleh pesakit buah pinggang.
Bagi pesakit buah pinggang, pastikan anda tidak mengambil senarai makanan di atas secara berlebihan kerana risau akan memudaratkan kesihatan.
Sumber: Facebook Dr Suri Roowi


Ini 8 Jenis Sayur Mentah Sesuai Beri Anak Makan, Tak Payah Susah-Susah Masak!

Sayur-sayuran merupakan antara khasiat penting yang perlu ada dalam piramid makanan anak-anak. Malah, terdapat jenis sayur yang perlu dimasak terlebih dahulu dan ada juga yang boleh dimakan secara mentah.
Melalui perkongsian dari Puan Mazliana Mazlan, ada sesetengah sayur mentah mengandungi vitamin C yang lebih tinggi dari sayur yang dimasak disebabkan vitamin C sangat sensitif dengan haba. Justeru itu, ini lapan jenis sayur-sayuran mentah yang boleh dibuat stok di rumah sebagai bekalan sumber khasiat makanan si manja.

Baca juga: Ini 6 Jenis Makanan & Minuman Ejen Pencair Kahak, Bantu Proses Batuk Berkahak Anak Sembuh!
8 SAYUR MENTAH UNTUK MAKAN TENGAHARI ANAK
Kalau anak belum suka sayur, boleh hiris nipis macan ni.

Ada hari kita nak cepat, kita biar je tak masak sayur. Nasi dan lauk cukup, sayur kira halal lah. Anak perlukan sayur untuk hidangan lengkap. Kita yang kena mula.

Lepas ini kalau tak sempat sangat, pastikan ada 8 jenis sayur ni tak putus stok kat rumah. Tak semestinya kena ada 8 setiap minggu. Pilih 3 atau 4 pun dah cukup. Pelbagaikan.
Rendam, basuh bersih. Potong dan hiris halus kalau anak masih belum biasa makan mentah. Kita offer selalu, biasakan, kita pun makan sama, lama-lama anak tahu, sedap je makan sayur mentah macam ni.
Ada sesetengah sayur, yang bila dimakan mentah, khasiatnya lebih tinggi bila dimasak. Kandungan vitamin C dalam sayur mentah, lebih tinggi dari sayur yang dimasak tau. Sebab vitamin C sangat sensitif dengan haba.
Tapi tak bermakna anak kena ambil sayur mentah selalu. Kita pelbagaikan, ini paling utama.
Bila tak sempat, kita cari sayur mentah letak dalam pinggan anak. Mudah je usaha nak anak suka dengan sayur sebenarnya kan.
8 JENIS SAYUR MENTAH SESUAI UNTUK ANAK-ANAK MAKAN
1. TIMUN

Timun paling mudah kan. Basuh dan potong je terus. Timun Jepun lagi rangup.
2. KOBIS

Kobis boleh hiris nipis kalau anak belum pandai makan mentah.
3. KACANG BUNCIS

Kacang buncis pun boleh hiris.
4. CARROT

Carrot bagus untuk mata kan.
5. SALAD

Salad antara yang paling senang, basuh dan kopek je.
6. CELERY

Celery boleh hiris nipis.
7. CAPSICUM

Capsicum potong dadu boleh cuba tau.
8. TOMATO

Tomato kecil ni makan terus je lepas basuh.
Kita cuba sama-sama ya.
Sumber: Facebook Mazliana Mazlan


Ini 8 Langkah Kurangkan ‘Overthinking’ Dalam Diri, Barulah Tak Penat Asyik Fikir Je…

Cara kurangkan overthinking bukanlah mudah untuk dilakukan terutamanya buat individu yang terlalu banyak berfikir. Kebiasaannya, mereka yang terlalu berfikir ini selalu memikirkan hal-hal yang remeh secara berlebihan sehingga dapat mengganggu kesihatan diri.
Terutamanya ketika waktu tidur, fikiran itu akan datang tiba-tiba sehingga membuatkan anda sukar untuk tidur kerana terlalu banyak berfikir. Justeru itu, mari ikuti lapan langkah yang dikongsikan oleh Doktor Rozanizam Zakaria tentang bagaimana menguruskan overthinking supaya diri tidak penat lagi darinya.

Baca juga: Tujuh Sebab Kenapa Perlu Beri Anak Minum Air Kelapa Tiap Minggu, Sedapnya!
CARA KURANGKAN OVERTHINKING

Bagaimana nak urus overthinking? Siapa penat overthinking angkat tangan! ha baca ni.

LANGKAH-LANGKAH MENGURUSKAN OVERTHINKING:
1. ALERT BILA KITA OVERTHINKING
Selalunya dia start dengan satu kerisauan, satu fikiran, kemudian bila dilayan dia beranak-pinak. Macam jatuh dalam pasir jerlus, lagi lawan lagi tenggelam.
Jadi kenal pasti bila dia mula, supaya kita tak terperangkap. Siapa yang banyak beranak-pinak tu fahamlah maksudnya memang banyak.
2. CABAR FIKIRAN YANG DATANG
Jangan terus terima, setuju atau ikut. Cuba rasionalkan fikiran dengan hujah yang realistik dan praktikal, cari alternatif.
Cabar tu dalam kepala juga, atau slow talk secretly, slowly kepada diri sendiri. Jangan cakap kuat-kuat depan rumah. Nanti jiran-jiran report polis.
3. FOKUS KEPADA SATU SOLUSI YANG PRAKTIKAL
Masalah memang banyak. Kalau nak layan satu-satu.
Jika betul ada masalah, cuba channel fikiran kepada satu practical problem-solving action, macam orang kampung saya cakap – “rather than dwell into philosophical discussion of ‘what-ifs'”.
4. FOKUS KEPADA MASALAH YANG DALAM KAWALAN ANDA
Bukan semua perkara masalah kita, bukan semua kena settle hari ini, bukan semua ‘worth it’ untuk difikirkan. Macam makcik cleaner pejabat saya pernah bagitahu dekat saya dulu, “choose your battle wisely son”.
5. TULIS (ATAU LUKIS)

Kalau banyak sangat, mana tahu boleh buat novel, lepastu publish, nanti jual, dapat juga passive income. Barulah overthinking yang produktif.
6. SEDIAKAN MASA UNTUK REFLEKSI
Kalau nak fikir sangat, sediakan ruang dan masa untuk fikir supaya kita tak berfikir tentangnya ‘all the time’. Contoh orang nak kahwin, preparation akan ambil masa berbulan.
Tapi takkanlah all the time nak fikir, sampai dalam solat pun. jadi jadualkan bila time nak allocate untuk fikir dan rancang pasal kahwin. Itupun kalau ada orang nak kahwin dengan kita la. Kalau tak guna la contoh lain.
7. PRACTISE MINDFULNESS
Panjang cerita, nak belajar tengok channel youtube saya, search mindfulness. (Iklan jangan skip. Tengok je, bukan lama pun).
8. ENGAGE IN ACTIVITY
Sibukkan diri dengan aktiviti yang lain tema dari fikiran kita. Contoh kalau asyik fikir pasal kerja, mainlah dengan kucing. Melainkan kerja anda berkaitan kucing. Jangan main ngan kucing, nanti tak settle juga. Kesian kat kucing tu.
Ok dah baca, jangan overthinking pulak.
Sumber: Facebook Dr Rozanizam Zakaria


Ini 8 Langkah Yang Betul Untuk Urut Kaki Sendiri, Dapat Hilang Lenguh!

Apabila terlalu lama berjalan, kadang-kadang membuatkan kaki berasa sakit dan lenguh. Disebabakan itu, amat penting untuk mengetahui cara betul urut kaki sendiri. Nak pula buat wanita yang sering memakai kasut tumit tinggi atau mereka yang mempunyai kerjaya yang perlu berdiri lama, rasa lenguh itu tak boleh nak dibendung!
Justeru itu, bagi melegakan kesakitan dan mengurangkan rasa kelenguhan, ikuti 8 langkah urutan kaki yang betul dikongsikan oleh Puan Sarifa Redzuan di bawah. Boleh cuba praktikkan! Bangun pagi esok hari, kaki pun rasa ringan sahaja.

Baca juga: Resepi Teh Habbatus Sauda Untuk Langsing Punggung, Perut & Pinggang!
CARA MUDAH URUT KAKI SENDIRI, IKUTI 8 LANGKAH INI
Gambar hiasan: DimaBerlin – Freepik.com

Tak perlu susah-susah panggil tukang urut, sekiranya anda tahu cara yang betul anda pun boleh lakukannya sendiri.

Bila selalu sakit kaki, boleh urut macam ini. Sumber gambar: nailbee
CARA BETUL URUT KAKI SENDIRI
1. SAPU MINYAK DI SELURUH KAKI
Mula-mula, sapukan minyak di seluruh kaki. Ikuti 8 langkah urutan di bawah.
2. TEKNIK ALTERNATE PALM
Guna tapak tangan bergiliran tarik ke bawah ke atas perlahan lahan 6 kali (rujuk gambar 2).

3. TEKNIK KNUCKLE
Guna penumbuk tarik ke atas 6 kali (rujuk gambar 3). Teknik Knuckle.

4. TEKNIK THUMB CIRCLE
Buat putaran ke atas 6 kali (rujuk gambar 4).

5. TEKNIK THUMB GLIDING
Guna ibu jari urut di tengah tapak kaki dengan laluan ke atas 6 kali (rujuk gambar 5).

6. TEKNIK THUMB GLIDING
Urut bahagian tepi tapak kaki 6 kali (rujuk gambar 6).

7. TEKNIK THUMB GLIDING
Urut bawah ibu jari kaki (rujuk gambar 7).

8. TEKNIK STATIC PRESSURE
Tekan setiap jari jari (rujuk gambar 8).

Ulang dari langkah 1-8 pada kaki sebelah lagi. Lap tapak kaki atau terus pakai stokin.
Buat setiap malam sebelum tidur. Insha Allah, tidur pun lebih berkualiti. Bangun pagi esok kaki pun ringan saja rasa.
Kalau malas pergi saja spa terdekat atau calling calling orang mobile spa pergi ke rumah. Selamat berurut semua.
Sumber: Facebook Sarifa Redzuan II


Ini 8 Sebab Ibubapa Perlu Main Bersama Anak & Masuk Ke ‘Dunia’ Imaginasi Mereka

“Ibu, abang dah jadi Captain Hook ni! Yeahh!”
Terkejut juga bila kita biarkan anak bermain dengan sendiri, tiba-tiba anak dah bertukar jadi lanun atau superman. Kadang-kadang tu mereka sampai bercakap sendiri atau macam bercakap dengan seseorang. Rupa-rupanya, inilah yang dipanggil sebagai ‘imaginative play’. Patutlah anak-anak kita selalu olok-olok tiru perlakuan kita atau apa yang dilihatnya di televisyen, bukan sebab masalah pemikiran ya!

ANAK NAK JADI ULTRAMAN
www.kdnovelties.com
Risau, anak tiba-tiba suka berada di “dunia” sendiri. Bergasak seorang diri atau bercakap seorang diri malah suka rasa diri dia Ultraman. Sampaikan bila pergi mana-mana pun masih terbawa-bawa perangai pelik dia lagi-lagi waktu bosan. Ada yang kata anak ada masalah psikiatrik!

Kes anak perempuan pula lain, sekarang suka sangat berlakon jadi maknya. Mak menyapu, dia pun mengamuk nak menyapu.
Mak make up, dia pun mengamuk nak make up. Mak berus lantai, dia pun mengamuk nak rampas berus. Mak pakai handbag, sebelum bawa dia dah “cop” dulu. Ada tak mak ayah mengalami perkara ini? Sebenarnya jangan risau, berlakon olok-olok adalah salah satu tahap perkembangan bermain yang sangat penting dalam perkembangan otak yang sihat. Kalau tak ada fasa ini barulah perlu risau.

“IMAGINATIVE PLAY”
thesimpleparent.com
Anak bukan gila ya, tapi anak cuma mahu berlatih skil pengurusan emosi dan sosial. Selalunya fasa ini bermula apabila anak umur 18 bulan hingga 24 bulan. Masa ini anak sangat berminat untuk belajar berdikari sendiri, nak pakai kasut sendiri, makan sendiri, bercakap di telefon, ambil kunci nak buka pintu, “bye-bye” mak ayah konon-konon nak pergi kerja dan sebagainya. Comel kan? Tahap ini juga anak mula suka bermain dengan anak patung, tak kiralah anak perempuan atau anak lelaki. Dodoikan anak patung, suap makan, peluk dan sayang anak patung mahupun berborak dengan anak patung.
Rakamlah selalu semasa fasa comel anak, sebab pasti akan dirindui bila dah besar. Walaupun saya 24 jam dengan anak, tapi selalu rindu bila dia bayi. Rasa nak rakam momen anak membesar dengan mata, supaya boleh tengok semula bila dia dah besar. Anak membesar hanya sekali, tahap bermain anak pun akan berubah dari masa ke semasa. Jadi, kalau ada masa terluang layanlah anak berlakon jadi watak kegemaran dia.
www.theodysseyonline.com
1. Kalau suka jadi ultraman, jadilah watak raksaksa layankan lakonan anak. Kalau tak pandai berlakon juga, jadi props pokok pun ok
2. Kalau anak suka main anak patung, masa inilah sangat sesuai untuk kita jadi pengacara tv ataupun penberita di rumah dengan melakonkan setiap watak.
3. Kalau anak suka nak ikut mak ayah menyapu dan memberus , masa ini sangat sesuai untuk ajar anak mengemas sama. Boleh belikan penyapu dan berus kecil comel-comel di Daiso.
Fasa ini juga anak mudah untuk mengikut perbuatan kita, jadi janganlah buat benda pelik-pelik depan anak ya sebab anak lihat dan lakonkan. Kalau kita gunakan fasa ini dengan baik, banyak sangat kebaikannya. Yang penting, jangan halang anak berlakon melainkan dah sampai pecahkan cawan atau patahkan meja haruslah ditegur. Mak ayah juga boleh membantu merelisasikan dan menyokong fasa ini dengan:
http://www.metroparent.com/
1. Jadi cheerleader anak setiap kali anak “menyelamatkan” dunia.
2. Belanja anak props tambahan.
3. Sediakan ruang lakonan dan cermin untuk anak, lagi-lagi anak perempuan yang suka tukar-tukar baju princess.
4. Luangkan masa untuk free play, tiada peraturan dan jadual untuk perkembangan kreativiti anak.
5. Sokong minat anak selagi tidak bercanggah.
blog.readingeggs.com
Lagi sekali saya tekankan gunakan masa dengan baik semasa anak membesar. Jangan menyesal di kemudian hari, sebab fasa kanak-kanak hanya sekali seumur hidup. Banyakkan bermain dengan anak, semoga anak-anak kita membesar dengan baik dan sihat.
Semoga bermanfaat, terima kasih.
Artikel ini adalah hasil perkongsian dari Maryam Jamadi, Occupational Therapist dan Founder Beyond Home Therapy di laman Facebooknya.
Sumber: Maryam Jamadi


Ini 8 Senarai Makanan Tinggi Iron, Paling Penting Untuk Anak Ada Anemia

Dalam pembentukan sel darah merah, zat besi merupakan elemen penting yang sangat diperlukan. Melalui portal My HEALTH, kekurangan zat besi mengakibatkan badan tidak boleh menghasilkan hemoglobin (Hb) iaitu protein penting dalam sel darah merah yang mencukupi untuk membawa oksigen ke seluruh badan.
Kesannya, badan akan kekurangan sel darah merah dan akan mengalami tanda-tanda seperti pucat dan mudah keletihan. Justeru itu, bagi memperolehi sumber yang tinggi zat besi ikuti perkongsian senarai 8 makanan di bawah yang dikongsikan oleh Puan Mazliana Mazlan.

Baca juga: Jangan ‘Swing’ Tangan Anak Seperti Ini, Risiko Anak Cedera Dapat ‘Nursemaid Elbow’
PENTINGNYA ZAT BESI, TERUTAMA INDIVIDU ADA ANEMIA

Anak akan susah nak fokus bila kandungan iron rendah. Ibu mengandung pula, akan cepat letih dah mudah rasa lemah. Iron sangat penting untuk anak dan ibu mengandung.

Perhatikan apa yang anak kita makan tau. Kebanyakan sumber iron ini, datang dari makanan yang anak selalu makan je sebenarnya. Real food yang kita tengok hari-hari.
Semua makanan ini, antara sumber iron yang perlu untuk anak dan ibu mengandung.
Kurangkan susu, roti dan biskut dari anak-anak yang ada masalah dengan anemia. Mungkin itu punca anak taknak real food hingga rendahkan kandungan Hb.
Ibu mengandung, ada yang tak lalu makan bila mengandung kan. Sebaiknya, cuba elakkan processed food seboleh mungkin tau. Ini mungkin penyebab ibu tak dapat iron yang cukup untuk tempoh mengandung. Hb pun asyik low je.
Real food ni, setiap satunya mesti ada kebaikan untuk tubuh badan kita kan. Rugi sangat kalau kita sia-siakan tau.
Kita cuba sama-sama ya.
8 JENIS MAKANAN TINGGI IRON UNTUK ANAK
1. DAGING

2. AYAM

3. IKAN

4. TELUR

5. TOFU

6. BAYAM

7. BROKOLI

8. KEKACANG DAN BIJIRIN

Sumber: Facebook Mazliana Mazlan


Ini 8 Tips Bantu Anak Lambat Bercakap, Tak Sabar Dengar Panggil ‘Abah Umi’!

Sebenarnya, terdapat sesetengah kanak-kanak kecil penguasaan kemahiran bertuturnya agak lewat daripada kanak-kanak yang lain. Namun, ini tidak bermakna si kecil itu mempunyai masalah pertuturan. Disebabkan itu tips untuk bantu anak lambat bercakap diperlukan.
Meskipun, satu masa nanti anak anda akan mencapai kemahiran bertutur, banyak perkara yang boleh dilakukan sementara itu, untuk menggalakkan pertuturan dan membantu mengembangkan kemahiran bahasa mereka. Jom lihat tips di bawah!

Baca juga: Ini Tanda 9 ‘Red Flags’ Anak Hampir Ketagih Gajet, Ibu Bapa Kena Awasi!
TIPS GALAK ANAK KUASAI KEMAHIRAN BERCAKAP
Gambar hiasan: iStock.

Dapat mendengar perkataan pertama yang keluar dari mulut bayi sendiri adalah perkara mengujakan. Dan ya! Ia menjadi perkara yang mengecewakan ibu bapa sekiranya anak tidak mencapai kemahiran bertutur seperti yang dimahukan.

Tetapi, walaupun anak anda lambat bertutur, selalunya ia bukanlah menunjukkan masalah yang serius. Ingat, setiap kanak-kanak itu mempunyai tempoh yang berbeza untuk mengembangkan kemahiran bahasa mereka.
Jika anda mempunyai sebarang kebimbangan atau merasakan bahawa terdapat isu berkaitan pertuturan, dapatkan nasihat daripada pakar berkaitan yang bertauliah.
INI 8 TIPS BANTU ANAK LAMBAT BERCAKAP
1. BACA BUKU BERSAMA-SAMA
Gambar hiasan.
Sebolehnya, bacakan buku kepada anak pada setiap hari yang merupakan salah satu perkara terbaik yang boleh dilakukan untuk menggalakkan perkembangan bahasa.
Satu kajian pada 2016 mendapati, kanak-kanak terdedah kepada perbendaharaan kata dengan lebih luas melalui pembacaan buku berbentuk gambar kepada mereka berbanding mendengar pertuturan orang dewasa.
Malah, melalui kajian 2019, membaca hanya satu buku setiap hari boleh mendedahkan kanak-kanak kepada 1.4 juta lebih perkataan berbanding kanak-kanak yang tidak dibacakan buku.
2. GUNAKAN BAHASA ISYARAT
Gambar hiasan.
Anda tidak perlu hebat dalam bahasa isyarat untuk mengajar anak kecil beberapa tanda asas. Hal ini kerana, ramai dalam kalangan ibu bapa telah mengajar bayi dan kanak-kanak mereka isyarat perkataan mudah seperti ‘lebih banyak’, ‘susu’ dan ‘sudah siap’.
Kanak-kanak lebih mudah memahami bahasa isyarat daripada orang dewasa. Ini membolehkan mereka berkomunikasi dan mengekspresikan diri pada usia yang jauh lebih muda.
Tunjukkan tanda isyarat ‘lebih banyak’, sambil menyebut perkataan itu pada masa yang sama. Lakukan ini berulang kali supaya anak anda mempelajari tanda itu dan mengaitkan perkataan itu dengannya.
Memberi keupayaan untuk meluahkan perasaan melalui bahasa isyarat boleh membantu mereka berasa lebih yakin dalam komunikasi. Malah, membantu mereka berkomunikasi dengan kurang rasa jengkel mungkin membantu mewujudkan persekitaran yang lebih baik untuk mempelajari lebih banyak bahasa.
3. SEKERAPNYA BERCAKAP DENGAN BAYI
Gambar hiasan.
Hanya kerana bayi anda tidak boleh bercakap, tidak bermakna anda harus duduk diam sepanjang hari. Lebih banyak anda bercakap dan meluahkan perasaan, lebih mudah untuk anak kecil anda belajar bahasa pada usia yang lebih muda.
Jika anda menukar lampin anak, ceritakan atau terangkan perkara yang sedang anda lakukan. Kongsikan tentang hari anda atau bercakap tentang perkara lain yang terlintas di fikiran. Pastikan guna perkataan mudah dan ayat pendek.
Boleh juga menggalakkan bayi bercakap dengan membacakan sesuatu kepada mereka sewaktu menjalani hari anda. Sebagai contoh, boleh membaca resipi semasa anda memasak bersama si kecil atau menyanyikan lagu.
4. JANGAN ‘BABY TALK’ SEWAKTU BERKOMUNIKASI
Gambar hiasan.
Walaupun ia kedengaran comel apabila bayi menggunakan perkataan dengan tidak betul atau ‘baby talk’, ia terpulang kepada mereka. Anda tidak perlu membetulkannya, cuma balas dengan penggunaan ayat yang betul.
Sebagai contoh, jika si kecil anda meminta tolong untuk “kak ju” mereka, anda boleh membalas, “Ya, mama akan tolong bukak baju adik.”
5. NAMAKAN BARANG
Gambar hiasan.
Sesetengah kanak-kanak akan menunjuk kepada barang yang mereka mahukan dan bukan dengan memintanya. Perkara yang boleh dilakukan ialah bertindak sebagai jurubahasa anak anda dan bantu mereka untuk memahami nama barang tersebut.
Contohnya, jika anak menunjuk ke arah secawan jus, balas dengan berkata, “Jus. adik nak jus tak?”
Matlamatnya adalah untuk menggalakkan dia menyebut perkataan ‘jus’. Jadi, seterusnya jika anak mahu sesuatu untuk diminum, bukan hanya dengan menunjuk, malah menggalakkan mereka untuk menyebut perkataan sebenar.
6. MEMANJANGKAN JAWAPAN
Gambar hiasan.
Satu lagi cara untuk mengembangkan perbendaharaan kata anak ialah mengembangkan jawapan mereka.
Sebagai contoh, jika anak anda melihat seekor kucing dan menyebut perkataan ‘kucing’, anda boleh menjawab dengan berkata, “Ya, itu kucing yang comel berwarna putih.”
7. BERI ANAK PILIHAN
Gambar hiasan.
Anda juga boleh menggalakkan komunikasi dengan memberi pilihan kepada anak-anak.
Katakan anda mempunyai dua jus dan mahu si anak memilih antara jus oren dan jus epal. Anda boleh bertanya kepadanya, “Adakah adik mahu jus oren atau jus epal?”
Sekiranya mereka memberi isyarat kepada respons tersebut, galakkan mereka menggunakan perkataan.
8. HADKAN MASA SKRIN
Gambar hiasan.
Satu kajian pada 2018 mendapati, peningkatan masa skrin pada peranti mudah alih dikaitkan dengan kelewatan bahasa kanak-kanak yang berusia 18 bulan. Pakar menekankan interaksi dengan orang lain dan tidak menatap skrin, adalah cara yang terbaik untuk perkembangan bahasa.
American Academy of Pediatrics (AAP), menggalakkan untuk tidak lebih daripada 1 jam masa skrin setiap hari untuk kanak-kanak berumur 2 hingga 5 tahun dan kurangkan lagi masa bagi kanak-kanak yang lebih muda.
Sumber: Healthline


Ini 9 Cara Mudah Pilih Buah Durian, Confirm Sedap Berlemak!

Sejak dua menjak ini, mesti ramai orang yang perasan banyak orang menjual durian kan? Bukan sahaja ramai yang menjualnya, ramai juga yang membelinya dan akan berkongsi dalam Instagram story mereka. Durian sememangnya menjadi pilihan rakyat Malaysia. Ada juga yang tidak suka kerana baunya. Memang sesuai dengan gelarannya sebagai “King of Fruits”
Kepada penggemar durian memang wajib kena kenal dan tahu akan buah ini. Mana tidaknya, ramai yang selalu ditipu ketika membeli durian. Bila dah bawa balik, sangat mengecewakan. Beli durian sehingga ada yang mencecah RM50 satu biji, tapi hasilnya dapat isi yang tawar, ulas yang sangat sikit, masam dan sebagainya.

Baca juga: Ini Petua Nak Masak Sambal Tumis Sedap Macam Orang Tua
9 CARA NAK PILIH BUAH DURIAN SEDAP BERLEMAK, MANIS DAN GEBU

Nak pilih durian pun ada caranya. Nanti tidaklah rugi beli durian yang mahal-mahal. Ini antara caranya:

1. Warna

Pertama, abaikan warna buah durian! Warna durian tidak berpengaruh terhadap kelazatan isinya. Ada tiga warna durian yang biasa ditemui, seperti hijau, kuning, dan coklat.
Mungkin korang berpikir bahawa durian berkulit hijau memiliki isi yang belum matang, sedangkan yang warna coklat sudah sangat matang.
Namun percayalah bahawa warna kulit durian tidak mempengaruhi kualitas terhadap isinya. Ada durian berkulit hijau yang memiliki isi buah yang sudah matang dan manis.
2. Pilih durian yang bulat

Pernahkah korang memperhatikan bentuk durian yang banyak dijual sebelum membeli? Jika diperhatikan, tidak semua durian berbentuk bulat malahan ada juga buah durian yang berbentuk lonjong.
Akan tetapi, jika korang ingin memperoleh buah durian isi kuning dengan jumlah yang lebih banyak, maka pilih durian yang bentuknya bulat.
Menurut para pedagang durian, buah yang bentuknya lonjong memiliki isi yang lebih sedikit dibanding buah yang berbentuk bulat.
3. Perhatikan tangkai durian yang dipilih

Kebanyakan orang memilih buah durian berdasarkan warna, ukuran dan baunya sahaja. Namun sebenarnya untuk mendapatkan kualiti isi yang padat dan banyak, tangkai buat tersebut juga memainkan peranan yang penting.
Durian dengan tangkai yang tebal dan pendek menunjukkan bahawa isi buah tersebut banyak dan juga tebal.
Sementara itu, durian bertangkai ramping dan panjang merupakan petunjuk bahawa buah tersebut memiliki isi yang sedikit dan tidak terlalu tebal.
Jadi, lepas ni kalau nak beli durian jangan lupa intai tangkainya sekali.
4. Cium bau

Cara ini boleh dikatakan antara cara dan kaedah yang sering dilakukan oleh hamper setiap pembeli. Tidak dinafikan cara itu juga berkesan untuk menentukan kualiti buah durian tersebut seperti logiknya bau yang sedap semestinya akan memberikan hasil buah yang cantik dan manis.
Tapi tidak perlu membelah durian jika ingin mencium bau. Cukup sekadar dengan mengangkat buah tersebut lalu dekatkan ke hidung. Durian dengan kualitas terbaik mampu menghasilkan aroma harum yang sangat khas meskipun belum dibelah kulitnya.
5. Cermati bentuk durinya

Untuk mendapatkan durian yang paling enak dan matang, korang juga boleh mencermati bentuk durinya. Dari bentuk duri buah korang juga mampu mendapatkan durian yang dengan isi yang manis dan banyak.
Pilih durian yang memiliki duri pendek dan jarang kerana durian dengan duri yang pendek dan jarang memiliki buah yang banyak dengan rasa yang lebih manis.
Sebaliknya, jika korang mendapatkan durian dengan duri panjang dan rapat, berkemungkinan buat tersebut akan menghasilkan isi yang sedikit kurang.
6. Pertimbangkan memilih durian yang ringan

Semakin berat buah durian, mungkin akan semakin banyak isinya. Teori itu juga masih boleh diguna pakai. Tapi risikonya hanya satu! Jika korang membeli durian timbang dan korang memilih durian yang berat, pastinya harganya juga ‘berat’ bukan?
Malangnya jika korang tersalah membuat pilihan dan durian berat yang dibeli rosak sepenuhnya. Maka benarlah kata pepatah “berat mata memandang berat lagi bahu yang memikul”. Haha!
Seeloknya, cara memilih durian yang tepat adalah memilih buah yang ringan kerana semakin berat buah durian itu menunjukkan bahawa biji buahnya juga sangat besar.
Semakin besar biji buahnya, tentu saja isi buahnya juga menjadi lebih tipis. Jadi, jika ingin mendapatkan durian dengan isi yang banyak, carilah buah durian yang paling ringan.
7. Ketuk-ketuk buah durian

Ciri-ciri durian matang boleh diketahui ketika korang mengetuk buah durian tersebut. Mintalah penjual untuk mengetuk buah dengan pisau. Ketika buah diketuk, perhatikan dengan cermat bunyi yang dihasilkan
Durian yang belum matang akan berbunyi nyaring, seperti “plek-plek” jika diketuk. Akan tetapi, jika durian yang sudah matang maka bunyinya akan terdengar sedikit berat dan teredam, seperti “bluk-bluk”.
8. Jangan membeli durian yang sudah merekah atau terbuka

Banyak orang yang tidak memperhatikan cara memilih durian yang betul dan cenderung membeli durian yang sudah terbuka kulitnya. Mereka berpikir bahawa membeli durian yang sudah terbuka agar dapat melihat warna isinya.
Mungkin korang akan mendapatkan durian berwarna kuning jika membeli buah yang kulitnya sudah terbuka, tetapi percayalah bahawa rasa buah tersebut tidak semanis durian yang kulitnya masih tertutup rapat.
Ketika kulit durian sudah terbuka, maka buah di dalamnya akan terkena angin terus menerus. Hal ini dapat menyebabkan rasa buah durian menjadi hambar. Sebaiknya, pertimbangkan untuk membeli durian yang masih tertutup rapat.
9. Beli durian ketika musim

Tip ni paling berguna jika korang membeli buah di pasar raya kerana logiknya, jika tengah musim durian, pastinya buah yang dijual itu lebih segar berbanding buah yang dijual bukan pada musimnya.
Mana tidaknya, kita pun tak tahu berapa lama buah itu dikutip dan ia berasal dari mana dan mungkin juga ia telah menjalani beberapa proses sampingan lain untuk ia kekal tahan lama sebelum dijual. Betl tak? Jadi lepas ni sebelum beli bolehlah guna pakai tip-tip seperti di atas.
Sumber: SinarPlus+


Ini 9 Sebab Berat Tak Turun Walaupun Dah Penat Diet & Bersenam

“Penatlah dah dua bulan diet tapi berat tak turun. Urghh!”
Itulah ungkapan yang sering keluar dari mulut kita apabila sudah terlalu lama diet namun berat masih tidak turun dan statik sahaja.

Ada juga yang stres kerana terlalu penat melakukan senaman setiap hari tetapi masih juga tidak berjaya. Sabar, jangan stres-stres. Kalau stres berat badan pun tak boleh nak turun.
Justeru itu, mari kami kongsikan faktor menyebabkan berat badan susah nak turun. Baca, jangan tak baca!

Baca juga: Makan Banyak Tapi Maintain Kurus, Rupanya Lemak Tengah ‘Sembunyi’!

9 SEBAB BERAT TAK TURUN WALAUPUN DIET & BERSENAM

1. KUANTITI MAKANAN
Ini semakan awal yang perlu dibuat. Kadang ada orang yang cakap dah jaga makan. Semua benda ambil sikit-sikit je. Contoh, ambil ayam sikit, ikan sikit, udang sikit, telur masin sikit. Yang akhirnya jadi banyak dan tak sikit dah.
2. MINUMAN MANIS
Air manis sehari sekali takkan buat berat naik secara mendadak. Terutama jika masih dalam kuantiti yang terkawal. Namun jika sehari tiga hingga empat cawan, tanpa sedar ia boleh jadi punca juga berat susah nak turun.
3. MELAKUKAN RUTIN SENAMAN YANG SAMA
Senaman akan bantu percepatkan progres diet. Namun bila dah sampai satu tahap, rutin kena ubah. Mesti ada rutin baru untuk dapat progres yang baru.
4. MERASA MAKANAN
Merasa makanan ni benda biasa. Merasa makanan semasa memasak bukan satu kesalahan. Tapi kuantiti makanan yang dirasa tu kena ada kawalan.

5. TAK KAWAL KUANTITI MAKANAN SIHAT
Ada yang diet makan oat je. Malam-malam siap buat overnite oat lagi. Katanya nak makanan sihat. Tapi berat masih tak turun-turun.
Bila disemak menu makanannya memanglah oat. Namun oat yang dibuat itu sangatlah meriah. Ada buah strawberi, pisang, tembikai, epal, kekacang dan itu belum kira lagi dengan dressing coklat kat atas. Huhu. So, lepas ni semak juga kuantiti makanan sihat anda.
6. HABISKAN MAKANAN ORANG LAIN
Macam biasa, kalau makanan orang lain tak habis, kita yang habiskan. Atas alasan “sayang makanan”.
7. SOS DRESSING
Ada orang yang diet makan salad, buah, telur. Semua yang rendah kalori. Tapi masa dressing bukan main meriah. Dengan mayonis tak terkata, kicap, dan sosnya melimpah ruah. Tak kawal kalori dressing, tetap berat susah nak turun juga.

8. MASIH MENGUNYAH WALAUPUN DAH KENYANG
Kenyang tapi sebab stress terus nak mengunyah. Rasa sedih cari benda manis. Kerap yang ni, berat pun boleh jadi susah nak turun.
9. NIAT DAN KUMPUL TIPS BANYAK-BANYAK
Mulanya nak mula hari Isnin. Bila dah Isnin, tukar Rabu pula. Lama-lama haaa itu yang jadi misteri. Haha.
Sumber: Facebook Arif Sukri


Ini 9 Senarai Makanan Untuk Bantu Anak Capai Ketinggian Optimum

Umum mengetahui, genetik antara faktor yang mempengaruhi ketinggian seseorang. Namun, anda juga perlu tahu ketinggian seseorang itu bukan sahaja bergantung pada genetik. Hal ini kerana, makanan juga berpotensi untuk mempengaruhinya.
Melalui perkongsian pemakanan yang dibuat oleh Puan Mazliana Mazlan, keperluan mineral dan vitamin yang mencukupi pada setiap hari dapat bantu pertumbuhan badan si kecil termasuklah ketinggian. Justeru itu, mari lihat sembilan senarai makanan di bawah untuk mencapai ketinggian optimum.

Baca juga: Resepi Bone Broth Imuniti Anak Kerap Tak Sihat, Simpan Banyak Stok Di Rumah
SELAIN GENETIK, MAKANAN TURUT PENTING UNTUK KETINGGIAN
Gambar hiasan: Google.com.

Makanan pun penting untuk ketinggian anak. Ramai yang tanya;

“Makanan apa boleh naikkan ketinggian anak?”
Ketinggian anak, bukan saja bergantung pada genetik. Cukup keperluan mineral dan vitamin yang anak ambil setiap hari, mainkan peranan sangat penting untuk pertumbuhan badan anak, termasuk ketinggian.
Jom tengok 9 makanan yang boleh bantu anak capai ketinggian yang optimum untuk umur mereka.
INI 9 JENIS MAKANAN BOLEH BANTU CAPAI KETINGGIAN OPTIMUM SI KECIL
1. IKAN
Omega 3 dalam ikan, penting juga untuk kesihatan tulang dan pertumbuhan tulang anak dengan maksima.
Ikan anak kena ambil kerap berbanding protein yang lain.
2. AYAM
Vitamin B12, antara vitamin utama dalam ayam untuk bantu naikkan ketinggian anak.
Ayam boleh cari tanpa antibiotik dan hormon.
3. TELUR
Superfood yang anak-anak kena suka kan. Banyak sangat vitamin dan mineral penting untuk pertumbuhan badan anak.
Telur pun sama, cari tanpa antibiotik dan hormon.
4. BIJIRAN KEKACANG
Antara sumber protein yang baik untuk anak, tinggi iron dan vitamin B.
Kekacang macam ini buat bubur selalu tau.
5. SAYURAN HIJAU
Vitamin K dalam sayuran hijau penting untuk pertumbuhan tulang anak.
Sayur hijau kena ajar anak suka.
6. YOGURT
Banyak nutrisi yang diperlukan untuk kesihatan tulang, antaranya kalsium, magnesium, fosforus dan potasium.
Yogurt cari yang asli sebaiknya.
7. BADAM
Padat dengan manganase, magnesium dan vitamin E, penting untuk pertumbuhan tulang anak.

8. PISANG
Ada kandungan pottasium, manganase, kalsium dan vitamin B, bantu naikkan ketinggian anak.
Pisang boleh bagi anak makan ya.
9. KELEDEK
Tinggi vitamin A, bantu perbaiki kesihatan tulang dan optimumkan pertumbuhan tulang anak.
Keledek rebus saja pun sedap kan.
Semua makanan ni, adalah real food kan. Real food memang penting untuk pertumbuhan anak.
Nak dapatkan tulang yang sihat, anak-anak kena selalu ambil makanan sihat. Elakkan makanan tinggi proses yang tak bawa kebaikan pada anak.
Kita cuba sama-sama ya.
Sumber: Facebook Mazliana Mazlan


Ini 9 Tips Kendalikan Tingkah Laku Anak Menggunakan Surah Taha & Al-Fatihah

Mengendalikan individu berkeperluan khas yang mempunyai tingkah-laku yang agak mencabar bukanlah perkara yang mudah. Melalui perkongsian AT Mahfuzah Zainol yang merupakan seorang ahli terapis muslim, salah satu amalan yang boleh diamalkan kepada klien dan muridnya adalah menggunakan Surah Taha ayat 1-5 dan Surah Al-Fatihah, selain menggunakan teknik-teknik yang sangat teknikal.
Menurutnya, selain dihembuskan doa di atas kepala anak-anak untuk lembutkan hati mereka, boleh juga diamalkan dalam perhubungan terutama kepada suami supaya kasih-sayang antara pasangan menjadi semakin mekar.

Baca juga: [VIDEO] Teknik ‘Positive Parenting’ Lembut & Disiplin, Tegur Kesalahan Anak Cara Orang Omputih
MANFAAT SURAH-SURAH INI DALAM KEHIDUPAN SEHARIAN
Gambar: InspirasiHudaBlogspot.

9 Tips Mengendalikan Tingkah Laku menggunakan Surah Taha: 1-5 dan Al-Fatihah

Sebagai terapis, ramai klien dan murid berkeperluan khas yang kami jumpa. Berbagai perangai.
Ada juga yang susah nak ‘break the ice’ between us. Sebagai terapis muslim, selain teknik-teknik yang very technical dalam handling klien dan murid yang sukar difahami dan ada challenging behaviour, salah satu amalan yang boleh diamalkan ialah Surah Taha 1-5 dan Al-Fatihah.
MANFAAT SURAH TAHA & AL-FATIHAH
Gambar hiasan: Pa&Ma.
TIUPKAN DI KEPALA ANAK SELEPAS MEMBACA DUA SURAH INI
Surah Taha, 1-5 (wajib hafal ni, banyak manfaat). Saya baca depan-depan dia dan tiup dekat kepala biar kena hembusan nafasku ini, fuhhh…
Dan berdoa “Semoga lembut hati budak ni dan mudahkan tugasku nak buat terapi kat dia..”.
Amalan 2 surah ini juga diamalkan kepada anak-anak. Baca direct sahaja, “Meh sini umi nak baca doa untuk anak-anak umi supaya jadi tenang hati dan lembut hati…fuhhh”.
Lepas tu sapu dibelakang badan anak (jika anak perempuan) dan sapu di belakang kepala (jika anak lelaki).
HEMBUSKAN JUGA KEPADA SUAMI
Gambar hiasan: MuslimVillage.
Untuk suami pula, baca direct juga, tak payah selindung-selindung. Mesti telus dalam sesuatu perhubungan.
Tiup je sambil berkata, “Ya Allah, biarlah bertambah kasih sayang suami ku yang gagah perkasa ini kepada diriku, aaamiiinnnn..fuhhhh”. Semburan nafas ini biar kena tepat pada wajahnya.
BOLEH AMALKAN SEWAKTU BERLAKU KONFLIK DENGAN RAKAN-RAKAN
Al-Fatihah pula saya akan baca jika ada berlaku perselisihan faham dan konflik dalam sesuatu perhubungan tidak kira dengan rakan-rakan, rakan pejabat, boss-boss dan sesiapa sahaja.
Al-Fatihah juga boleh dijadikan sedekah kepada orang yang kita ingat namun berada jauh dari pandangan mata especially ibu bapa dan ibu bapa mertua.
Sedikit tips amalan rohaniah dalam practice saya sebagai seorang terapis muslim. Semoga hati menjadi tenang.
Sumber: Facebook Mahfuzah Zainol


Ini Adalah 10 Benda Yang Tak Boleh Dibeli Dengan Wang – Dato’ Dr. Fadzilah Kamsah

Ada orang kata wang tidak menjanjikan kebahagiaan, tetapi dalam masa yang sama wang jugalah yang menyumbang kepada kebahagiaan. Pandangan mengenai wang ini begitu meluas dan berbeza berdasarkan terjemahan seseorang itu.
Melalui perkongsian dari Dato’ Dr. Haji Mohd Fadzilah Kamsah, terdapat 10 perkara yang tidak boleh dibeli dengan duit. Ia bukanlah dalam bentuk material tetapi lebih kepada pembentukan peribadi, etika dan hubungan. Jom baca!

Baca juga: “Nak Jadi Isteri Baik Itu Boleh, Tapi Jangan ‘Terlalu’ Berusaha Menjadi Yang Terbaik..”
TAK SEMUA BENDA RUPANYA, BOLEH DIBELI DENGAN DUIT
Gambar hiasan: Google.

10 BENDA YANG TAK BOLEH DIBELI DENGAN DUIT
1. COMMON SENSE
Sama ada kamu ada ataupun tidak, kamu kena lebih peka bagaimana orang di sekeliling kamu bertindak dan macamana dunia ini bergerak.

Modalnya adalah jadi lebih peka, bukan pekakkan diri dari melihat suasana. Hari ini, ramai orang lebih gemar tengok handphone berbanding memerhati di sekeliling.
2. ADAB
Adab mesti dipelajari dari pemerhatian kita terhadap orang lain. Terutama belajarlah dari orang tua yang elok budi pekertinya.
Lihat bagaimana mereka berinteraksi dan menghargai sesiapa sahaja di hadapan mata.
3. MORAL
Modal utama moral adalah mengasingkan yang mana baik dan tidak baik. Ia memerlukan penelitian akal dan hati yang seimbang.
4. HORMAT
Gambar hiasan: Google.
Sifat ini terbina apabila kita sendiri menghormati orang lain. Jika kita gagal mendidik diri kita untuk menyantuni orang lain, maka hal itu akan berbalik pada kita sendiri.
Kita tidak dihormati dan mungkin akan dikeji suatu saat nanti.
5. KARAKTER
Modal karakter terbina dari ilmu, pengalaman dan pilihan yang kita buat dalam hidup. Seseorang itu jadi kuat kerana dia diuji dengan hebat.
6. KEPERCAYAAN
Ia bermodalkan masa. Kadangkala ia dibina bertahun-tahun namun boleh lebur dalam sehari dua sahaja.
7. KESABARAN
Hal ini berat untuk semua orang. Tetapi hakikatnya, takkan kita nak biar orang atau hal sekeliling yang mengawal kita.
Pastikan kita yang mengawal diri sendiri.
8. PERSAHABATAN
Gambar hiasan: Google.
Bersama susah dan senang. Paling penting, ia disulam dengan kejujuran dan keikhlasan. Itu modal paling utama dalam bersahabat.
9. BERINTEGRITI
Modalnya adalah kebenaran. Sampaikan hal tersebut walau pahit untuk ditelan. Ia jauh lebih baik dari menutup sesuatu dengan kepalsuan.
10. CINTA SEJATI & KASIH SAYANG
Ia datang dari hati suci dan ikhlas. Tidak mengharapkan balasan dan sentiasa ingin yang terbaik serta melindungi orang tersayang.
Contoh cinta terbaik adalah bagaimana mak ayah kita menyayangi kita.
Gambar hiasan: Google.
Anak cucu dan sahabat Tok Abah,
Teliti kehidupan kita hari ini. Pastikan kita tingkatkan nilai diri ini dengan sungguh-sungguh kerana kita nak pastikan kita ini dapat menjadi manusia yang lebih baik dari semalam.
Sumber: Facebook Dato’ Dr. Haji Mohd Fadzilah Kamsah


Ini Adalah 6 Mitos Dalam Hal ‘Parenting’ Ibubapa Perlu Tahu, Jangan Tersalah Ikut Petua!

Bila sudah masuk ke alam keibubapaan ini, apa yang kita nak lakukan adalah memastikan keselesaan dan kesempurnaan si manja. Kadang-kadang, pelbagai petua yang ibubapa cuba untuk memastikan anak-anak sihat. Namun, ada juga sesetengah petua turut menjadi mitos dalam soal ‘parenting’ ini. Ibubapa pun jangan terlampau percaya ya dengan mitos-mitos ini!
MITOS DALAM PARENTING
1. SKILL BERJALAN
www.israel21c.org

“Eh, umur 11 bulan belum pandai jalan? Lambatnya anak kau jalan, anak aku 9 bulan dah pandai jalan”
Fakta:

Purata bayi pandai berjalan di umur 13 bulan. Kajian terhadap 200 bayi dari lahir hingga 18 bulan telah dijalankan dan mendapati bayi yang berjalan cepat atau perkembangan motor kasar yang cepat mendapat purata skor IQ yang sama dengan bayi yang lambat berjalan. Tiada kaitan antara perkembangan motor kasar dan IQ. (Acta Paediatrica Journal) *Dapatkan pemeriksaan doktor sekiranya bayi masih belum pandai berjalan semasa 18 bulan.

2. SKIP MERANGKAK
www.bellybelly.com.au
“Wah, bagusnya Anis tak sempat-sempat nak merangkak terus berjalan”
Fakta:
Tiada kajian tentang kesan skip merangkak terhadap IQ ataupun pembelajaran, tetapi apa yang merisaukan adalah risiko skil motor halus dan skil motor kasar yang kurang matang berbanding usia sebenar.
Kebanyakan bayi yang skip merangkak akan membesar dengan baik, tetapi ada sesetengah bayi akan ada masalah memegang pensil apabila memasuki alam persekolahan, menampung badan semasa duduk di kerusi, menghubungkan otak kanan dan kiri semada membaca dan menulis di masa akan datang. Untuk mengelakkan masalah-masalah lain di masa akan datang, sangat digalakkan untuk mak ayah mengajar dan menyokong anak merangkak sebelum berjalan. Ada kajian tentang fasa merangkak dan tahap IQ, bayi yang merangkak lama mempunyai tahap IQ yang lebih tinggi berbanding bayi yang kurang fasa merangkak.
3. SARUNG TANGAN DAN STOKIN
goumikids.com
“Pakai stokin dan sarung tangan, takut bayi masuk angin”
Fakta:
Ya, anggota kaki dan tangan adalah kawasan yang paling cepat terpengaruh dengan suhu persekitaran sebab itu kawasan ini selalu “masuk angin”. Untuk bayi baru lahir hingga sebulan, tidak ada masalah untuk memakai stokin dan sarung tangan untuk mengelakkan tercakar muka semasa tidur dan masih lagi sukar mengawal suhu badan sendiri waktu ini. Tetapi, selepas sebulan masih memakai sarung tangan dan stokin di rumah 24 jam adalah BIG NO NO melainkan suhu dalam rumah sejuk seperti di kutub utara ataupun waktu malam yang sejuk serta ke tempat yang berhawa dingin seperti shopping mall.
Bayi perlu belajar mencapai barang seawal yang boleh dengan menggunakan tangan serta jari jemari. Bayi perlu merasa serta memegang pelbagai objek dan tekstur untuk deria. Bayi juga perlu belajar memasukkan tangan atau benda ke dalam mulut untuk rangsangan deria rasa. Mak mak yang berpantang, pastikan lepas habis pantang bayi juga habis “pantang” tangan dan kaki untuk perkembangan yang sihat.
4. HIPERAKTIF
http://www.psychologos.ru/
“Anak aku umur 3 tahun dah pandai membaca, anak kau ni hyper kot asyik nak main je”
Fakta:
Untuk anak umur bawah 3 tahun, banyak bermain tidak semestinya ada ADHD (Attention Deficit Hyperactive Disorder) sebab bermain adalah keperluan pada tahap ini. Semakin banyak anak bermain semakin sihat perkembangannya melainkan ada masalah lain seperti tidak fokus, tidak menyahut apabila nama dipanggil dan sebagainya. Jadi, makcik-makcik sekalian jangan suka-suka cop anak orang hyper kalau belum pernah jumpa anak hyper yang sebenar ya. Fasa bawah 3 tahun adalah bermain untuk mengasah skil-skil diperlukan sebelum pembelajaran formal. Tiada lagi pembelajaran formal seperti belajar di kelas untuk mengenal abc atau membaca.
5. “PANDAI” TENGOK TV.
http://wjhl.com/
“Bagusnya umur 2 bulan dah pandai tengok tv berjam-jam, mesti pandai belajar nanti”
Fakta:
Sebenarnya bayi tak “pandai” pun tengok tv tapi lebih kepada suka tengok benda bergerak, berbunyi dan bercahaya sebab bayi 2 bulan tak faham pun apa yang disampaikan di tv atau gadget. Kajian tentang pendedahan TV/gadget kepada anak bawah 18 bulan, setiap 30 minit bayi di dedahkan dengan TV/gadget meningkatkan risiko 49% lewat bercakap. Kesimpulannya, tidak ada bagusnya bayi “pandai” tengok TV semasa bawah 18 bulan selain risiko kelewatan bercakap.
6. MEMILIH MAKAN
portlandpediatricnutrition.com
“Kesiannya anak kau makan benda sama setiap hari, kau tak cuba paksa ke dia makan sayur dan buah?”
Fakta:
Bayi memilih makan (picky eater) tidak semestinya disebabkan salah mak ayah. Kebanyakan disebabkan isu sensory processing disorder (kecelaruan sensori) terhadap tekstur, rasa, bau dan suhu makanan. Faktor genetik juga memainkan peranan dalam pemilihan makan bagi anak.
*Jadi, pada mak ayah yang sedang atau pernah mengalami penangan mitos di atas boleh guna “skema jawapan” ini ya!
Artikel ini adalah hasil perkongsian dari Maryam Jamadi, Occupational Therapist & Beyond Home Therapy di laman Facebooknya.
Sumber: Maryam Jamadi


Ini Adalah Antara Sebab Utama Si ‘Ulat Buku’ Akan Menggila Di Big Bad Wolf 2017!

Admin tahu mesti ada antara pembaca Sirap Limau dah mengigil kaki untuk terjah Big Bad Wolf 2017 yang berlangsung 8 sehingga 18 Disember di MIECC, The Mines ni kan.

Jangan risau! Buat yang bekerja ataupun sibuk di waktu siang, anda boleh juga menggila di Big Bad Wolf 2017 ini sebabnya ia dibuka 24 jam, daripada jam 7 pagi 8 Disember sehingga jam 11.59 malam pada 18 Disember. Barulah boleh ‘hunt’ buku kegemaran anda sepuas-puasnya kan!
Sales Yang Paling Gila Ialah…

1) 75% -95% diskaun untuk semua buku!

2) Harga buku serendah RM5. Murah habis
3) Dibuka 24 jam tanpa henti iaitu secara keseluruhnnya ialah 257 jam!
4) Terdapat 4.5 juta buku untuk direbut. Gerenti rambang mata!
5) Sebanyak 25 penerbit buku Melayu paling top menyertai Big Bad Wolf 2017. Antaranya ialah Sasbadi, Nusamas, Pelangi, Bestari, Fixi, Lejen, Dubook, Thukul Cetak, Terfaktab, Roman, Selut, October, dan banyakkkk lagi!
6) Terdapat pelbagai genre buku yang mengikut citarasa masing-masing! Ada buku fiksyen, buku perniagaan, romantik, kesihatan dan pelbagai lagi

Lepas Borong Buku, Anda Boleh Juga…

Makan-makan di Cafe Dessert paling popular di Bangkok, After You! Tak payah susah-susah nak ‘terbang’ ke Bangkok tau. Anda juga jangan lepaskan peluang untuk menonton kemunculan Ejen Ali di Big Bad Wolf 2017 ni.
Tak cukup dengan itu, anda yang datang bersama anak boleh sertai aktiviti yang dianjurkan oleh Petronas pada jam 10 pagi seingga 5 petang! Barulah anak tak bosan!

Opss.. Baca Dulu Tips Penting Untuk Menggila Di Big Bad Wolf 2017

1) Bawa beg bagasi anda sendiri kerana kemungkinan besar troli yang disediakan pun ‘habis digunakan!’
2) Tak sanggup redah kesesakan lalu lintas? Boleh datang pada tengah malam, kurang sesak dan anda boleh menikmati ‘masa’ untuk memilih buku.
3) Boleh isi perut di kawasan mezzanine. Ada makanan western dan fusion serta cafe ya!
4) Boleh buat pembayaran menggunakan kad dan wang tunai.
5) Mungkin GRAB adalah pilihan terbaik untuk anda yang tak mahu hadapi kesesakan lalu lintas dan mengalami kesukaran untuk cari tempat letak kereta. Easy!
Jadi, jumpa anda di Big Bad Wolf 2017 pada 8 sehingga 18 Disember ini di MIECC, The Mines!